sagorsarker/bangla-wikipedia huggingface dataset:
গ্রেট ন্যাশনাল থিয়েটার

ঊনবিংশ শতকের শেষ ভাগে কলকাতায় বেশ কয়েকটি রঙ্গমঞ্চ তৈরী হয় । ১৮৭৩ সালে, ভুবন নিয়োগীর অর্থে , মহেন্দ্রনাথ দাসের জমিতে - কাঠের থিয়েটার হল তৈরী হয় - নাম হয় 'গ্রেট ন্যাশনাল থিয়েটার ' । বর্তমানে সেখানে মিনার্ভা থিয়েটার । ঐ একই বছরে , কলকাতায় 'বেঙ্গল থিয়েটার ' এবং 'হিন্দু থিয়েটার ' ও তৈরী হয়েছিল । 
কিছুদিনের মধ্যেই এখানে গিরীশচন্দ্র ঘোষ যোগ দেন । পরে , এই দল যায় উপেন্দ্রনাথ দাস এবং অমৃতলাল বসুর হাতে ।
১৮৭৬ সালে নাট্য নিয়ন্ত্রণ আইন Dramatic Performances Act জারি হবার মূলে - গ্রেট ন্যাশানালের বিরাট ভূমিকা ছিল । এর প্রভাবে বাংলামঞ্চে স্বদেশপ্রেম ও জাতীয়তাবোধে উদ্দীপ্ত নাট্যধারা বন্ধ হয়ে গেল । প্রতাপচাঁদ জহুরী নামে এক অবাঙালী ব্যবসায়ী 'ন্যাশানাল থিয়েটার'- এর মালিক হয়ে বসে বাংলার নাট্যশালাকে ব্যবসায়িক প্রতিষ্ঠানে পরিণত করেছিলেন ।
শরীফপুর ইউনিয়ন, কুলাউড়া

শরীফপুর ইউনিয়ন বাংলাদেশের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।
শরীফপুর ইউনিয়নের আয়তন প্রায় ৭৬৯২ একর।
শরীফপুর ইউনিয়ন কুলাউড়া উপজেলার দক্ষিনে অবস্হিত এবং সীমান্ত এলাকা।শরীফপুর ইউনিয়নের উত্তরে হাজীপুর ও পৃথিমপাশ ইউনিয়ন অবস্হিত,পশ্চিমে প্বার্শবর্তী উপজেলা কমলগন্জ অবস্হিত এবং পূর্ব ও দক্ষিনে ভারতের ত্রিপুরা রাজ্য অবস্হিত।
৩১টি গ্রাম নিয়ে শরীফপুর ইউনিয়ন পরিষদ গঠিত। 
শরীফপুরের অনেক ইতিহাস ও ঐতিহ্য রয়েছে।
এখানে শায়িত রয়েছেন ৩৬০ আউলিয়ার অন্যতম শাহ শামসু উদ্দিন, (রহ)।স্বাধীনতা যুদ্ধে এ ইউনিয়নের রয়েছে বীরত্বগাথা ইতিহাস।
জনাব,মোহাম্মদ আব্দুস শহীদ। সাবেক যুগ্ন সচিব,বাংলাদেশ জাতীয় সংসদ সচিবালয়,গণপ্রজাতন্ত্রী বাংলাদেশ সরকার।
শরীফপুর ইউনিয়নের জনসংখ্যা ২১৪৫৪ জন। 
পুরুষঃ১০৯২৬ জন এবং মহিলাঃ১০৫২৮ জন।
শরীফপুর ইউনিয়নের শিক্ষার হার আনুমানিক ৫২% হবে।
২ টি উচ্চ বিদ্যালয় রয়েছে। 
কয়েকটি টাইটেল মাদ্রাসা রয়েছে এর মধ্যে অন্যতম হলঃ তেলিবিল টাইটেল মাদ্রাস,আমতলাবাজার টাইটেল মাদ্রাসা,মনোহরপুর মাদ্রাসা,মাদানগর দারুর রাশাদ মাদ্রাসা এবং আরো ১০ টির মত মাদ্রাসা রয়েছে। অধিকাংশ গ্রামে প্রাথমিক বিদ্যালয় রয়েছে।
কুলাউড়া উপজেলাার প্রতন্ত্য একটি ইউনিয়ন শরীফপুর, এই ইউনিয়নে মৌলভীবাজার জেলার একমাত্র চাতলা স্হল শুল্ক ষ্টেশন ও ইমিগ্রেশন চেকপোস্ট অবস্হিত।চাতলা চেকপোস্ট দিয়ে ভারতের সাথে আমদানি রপ্তানি করে বৎসরে শত শত কোটি টাকা রাজস্ব আয় হচ্ছে এবং হাজার হাজার লোক বছরে ভারত ও বাংলাদেশে ভিসা নিয়ে যাতায়াত করে থাকেে যা থেকেও বাংলাদেশ সরকার প্রচুর অর্থ রাজস্ব পেয়ে থাকে।
অধিকাংশ মানুষের আয়ের উৎস প্রবাসী,কৃষি ও চাকুরীজীবি।
বর্তমান চেয়ারম্যান-
মোঃ খলিলুর রহমান খলিল
দত্তগ্রাম শরীফপুর ইউনিয়নের একটি অন্তর্গত একটি গ্রাম। ভারতের ত্রিপুরা রাজ্যের সীমান্তের একেবারে কাছে এর অবস্থান। মৌলভীবাজারের অন্যতম নদী মনু নদীরে পাশে এই গ্রামের অবস্থান। আগের দিন গ্রামে হানা দেয় পাকবাহিনী পরের দিন পরিকল্পনা মতো ভারত থেকে মুক্তিবাহিনীর ১৭ জনের দলে নদী পার হয়ে গ্রামে ঢুকে হতভম্ব হয়ে যান। পুরো গ্রাম জুড়ে আগুন আর আগুন। তার যখন গ্রাম অবস্থান করছিলেন এমন সময় ২ দিক থেকে আক্রমণ করে পাকিস্তান বাহিনী । ৪৫ মিনিট ধরে চলে প্রচণ্ড গুলাগুলি। এসময় আসলাম নামে একজন মুক্তিযোদ্ধা ভারতীয় সীমান্ত পেরিয়ে সংবাদ নিয়ে গেলে মুক্তিবাহিনীর বিরাট একটি দল সাহায্যের জন্য এগিয়ে আসলে পিছুহঠে পাকিস্তানী বাহিনী।
বাংলাদেশের সীমান্ত রক্ষায় অতন্দ্র প্রহরী হিসেবে শরীফপুর ইউনিয়নে ৫ টি বিজিবি ক্যাম্প রয়েছে।
বটতলা বাজার,আমতলাবাজার,চাতলাপুর বাজার,তিলকপুর বাজার, নছিরগন্জ বাজার,ঘাটের বাজার, উল্লেখযোগ্য
মনু নদী। 
চাতলাপুর চেকপোষ্ট, চা বাগান,রাবার বাগান,পূর্বভাগ শাহ শামসু উদ্দিন (রহ)মাজার।
অবহট্‌ঠ

অবহট্‌ঠ (, "ôbôhôtthô", চূড়ান্তভাবে ) মধ্যভারতীয় আর্যভাষা তথা প্রাকৃত পরবর্তী ঐতিহাসিক ধাপ অপভ্রংশ ভাষার পরবর্তী স্তর বা শেষ পরিণতি। মূলত এই ভাষা থেকেই নব্য ভারতীয় আর্যভাষাসমূহের উৎপত্তি। বাংলা ভাষা পূর্ব ভারতীয় মাগধী ভাষা অবহট্‌ঠ-এর পরিণত রূপ। খ্রিস্টিয় ষষ্ঠ থেকে পঞ্চদশ শতক পর্যন্ত অবহট্‌ঠ ভাষার প্রচলন ছিলো।
বাংলা ভাষার উৎপত্তির সাধারণ ক্রম হলো:
মাগধী প্রাকৃত > মাগধী অপভ্রংশ > মাগধী অবহট্‌ঠ > বাংলা
তবে মুহম্মদ শহীদুল্লাহ এ-বিষয়ে ভিন্ন মত পোষণ করেন, তার মতানুসারে মূলত গৌড়ীয় প্রাকৃত থেকে বাংলা ভাষার উৎপত্তি হয়েছে। অর্থাৎ,
গৌড়ীয় প্রাকৃত > গৌড়ীয় অপভ্রংশ > গৌড়ীয় অবহট্‌ঠ > বাংলা
বরমচাল ইউনিয়ন

বরমচাল ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার অন্তর্গত একটি ইউনিয়ন। এই ইউনিয়নের আয়তন ২৯.৭০ বর্গঃ কি.মি.।
বরমচাল কুলাউড়া উপজেলার পশ্চিম দিকে অবস্থিত। কুলাউড়া সদর থেকে বরমচালের দূরত্ব ১৬ কিলোমিটার। বরমচাল ইউনিয়নের পূর্ব দিকে হাওর এবং ভূকশিমইল ইউনিয়ন।পশ্চিম দিকে বরমচাল তেল ক্ষেত্র ও গ্যাস ক্ষেত্র অবস্থিত, চায়ের বাগান, রাবার বাগান, আঁকাবাকা ছোট বড় পাহাড়ে আবৃত এবং রাজনগর উপজেলার মুন্সিবাজার ইউনিয়ন।উত্তরে ভাটেরা ইউনিয়ন এবং দক্ষিণে ব্রাহ্মণবাজার ইউনিয়ন।
৩৭টি গ্রাম নিয়ে বরমচাল ইউনিয়ন পরিষদ গঠিত। 
বরমচালের জনসংখ্যা ২৯ হাজার ২৭০ জন প্রায় (২০২২ সালের আদম শুমারি অনুযায়ী)
শিক্ষা প্রতিষ্ঠান:
চা পাতা, রাবার, খাসিয়া পান, প্রাকৃতিক তেল, গ্যাস ও প্রবাস থেকে আসা রেমিট্যান্স।
কাদিপুর ইউনিয়ন

কাদিপুর ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।
কাদিপুর ইউনিয়নের আয়তন ৬৫৭৯ একর।
২৭টি গ্রাম নিয়ে কাদিপুর ইউনিয়ন পরিষদ গঠিত। 
বাংলাদেশের ১৯৯১ আদমশুমারি অনুযায়ী কাদিপুর ইউনিয়নের জনসংখ্যা ১৫,৮৭৫ জন। এর মধ্যে মহিলা ৫০%, এবং পুরুষ ৫০%।
গোয়ালবাড়ী ইউনিয়ন

গোয়ালবাড়ি ইউনিয়ন বাংলাদেশের সিলেট বিভাগের মৌলভীবাজার জেলার জুড়ী উপজেলার অন্তর্গত একটি ইউনিয়ন।
৩৯টি গ্রাম নিয়ে গোয়ালবাড়ী ইউনিয়ন পরিষদ গঠিত।
ডোরেমন: নোবিতা'স লিটল স্টার ওয়ার্স

ডোরেমন: নোবিতা'স লিটল স্টার ওয়ার্স একটি পূর্ণদৈর্ঘ্য ডোরেমন চলচ্চিত্র। এটি মার্চ ১৬, ১৯৮৫ সালে জাপানে প্রিমিয়ারের মাধ্যমে মুক্তি লাভ করে। চলচ্চিত্রটি ডোরেমন মাঙ্গা ও অ্যানিমে সিরিজের উপর ভিত্তি করে নির্মিত। এটি ৬ষ্ঠ ডোরেমন চলচ্চিত্র।
পাপি ফারওয়ে গ্রহের ক্ষুদে রাষ্ট্রপতি। তার গ্রহে মিলিটারিরা আক্রমণ করায় তাকে রকেটে করে পৃথিবীতে পাঠিয়ে দেয় গ্রহের অন্য লোকেরা। এদিকে নোবিতা জিয়ান ও সুনিওর সাথে একটি মহাকাশ চলচ্চিত্র বানানোর কাজ করছিলো। ঘটনাক্রমে নোবিতা চলচ্চিত্রের সেটটি ভেঙে ফেলায় সুনিও এবং জিয়ান তার উপর রেগে যায়। এরপর নোবিতা এই চলচ্চিত্র তৈরির জন্য সাহায্য চায় ডোরেমনের কাছে। আর ডেকিসুকির কাছ থেকে সাহায্য পেতে ব্যর্থ হয় এবং অন্যদিকে শিজুকা চায় পুতুল নিয়ে চলচ্চিত্র বানাতে। যদিও চলচ্চিত্র বানানোর সময় শিজুকার খরগোশ পুতুল হারিয়ে যায়। এতে নোবিতা হতাশ হয়ে পড়ে। পরে নোবিতার ঘরের পাশে তার মা এটিকে খুঁজে পেলে পাপিকে এর ভেতর পাওয়া যায়। পাপি তাদের জানায় সে পিরিকা গ্রহের রাষ্ট্রপতি এবং আরও জানায় যে গ্রহটি বর্তমানে জেনারেল গিলমোর নামে একজন একনায়ক কর্তৃক দখলকৃত। একারণে পাপিকে নিরাপত্তার জন্য পৃথিবীতে পাঠিয়ে দেয়া হয়েছে। কিন্তু পৃথিবীতেও পাপিকে আক্রমণ করা হয় এবং গিলমোরের সৈন্যবাহিনী শিজুকাকে জিম্মি হিসেবে নিয়ে যায়। তখন পাপি নিজে গিয়ে শিজুকাকে ফেরত পাঠায়। পরবর্তীতে ডোরেমন, নোবিতা ও তার বন্ধুরা মিলে বিভিন্ন অভিযানের মাধ্যমে পাপিকে উদ্ধার করে এবং পাপি তার হারানো রাজ্য ফিরে পায়।
রীতা চৌধুরী

রীতা চৌধুরী (; ) অসমীয়া সাহিত্য জগতের একজন কবি ও ঔপন্যাসিক। অরুণাচল প্রদেশের টিরাপ নামক স্থানে তার জন্ম হয়। তার পিতার নাম বিরজানন্দ চৌধুরী। তিনি কটন মহাবিদ্যালয়ে রাজনীতি বিজ্ঞান বিভাগে জ্যেষ্ঠ প্রবক্তা রুপে কর্মরত আছেন।
রীতা চৌধুরী উজনী হাফলং প্রাথমিক বিদ্যালয় থেকে প্রাথমিক শিক্ষা গ্রহণ করার পর মার্ঘেরিটা উচ্চতর মাধ্যমিক বিদ্যালয় থেকে শিক্ষা গ্রহণ করেন। ১৯৮০ সনে তার পরিবার গুয়াহাটিতে স্থানান্তরিত হয়। তিনি অসমীয়া ও রাজনীতি বিজ্ঞান বিষয়ে স্নাতক ডিগ্রী লাভ করেছেন। তদুপরি তিনি আইনের এল.এল.বি গ্রহণ করার সময় রাজনীতি বিজ্ঞান বিষয়ে পি.এইচ.ডি করেন। 
আসাম আন্দোলনের সময়ে তিনি অসম জাতীয়তাবাদী যুব ছাত্র পরিষদের সহিত জড়িত ছিলেন। আন্দোলনের কার্য-কালাপের জন্য তার গুয়াহাটিতে দুইবার ও ডিব্রুগড়ে তিনবার কারাবাস হয়েছিল।
রীতা চৌধুরি প্রথম লেখা উপন্যাসটির নাম "অবিরত যাত্রা" যা ১৯৮১ সনে রচিত হয়। এই উপন্যাসটি অসম সাহিত্য সভা আয়োজন করা পাণ্ডুলিপি প্রতিযোগীতায় প্রথম স্থান লাভ করে। আসাম আন্দোলনের সময় আত্মগোপন অবস্থায় থাকার সময় তিনি উপন্যাসটি রচনা করেন। ২০০১-০২ বর্ষে তিনি আধারশিলার সম্পাদক ছিলেন। ২০০৫ সনে "দেও লাংখুই" পর ২০১০ সনে রীতা চৌধুরীর প্রকাশিত উপন্যাস "মাকাম" বিপুল জনপ্রিয়তা অর্জন করে। ১৯৬২ সনের ভারত-চীন যুদ্ধের সময়ে তিনসুকিয়া জেলার মাকুম নামক স্থানের বন্দীদের রাজস্থানে নিয়ে যাওয়া হয়। "মাকাম" নামক উপন্যাসে এই ১৫০০ জন চীনা-ভারতীয় লোকের দুখঃ-দুর্দশার কাহিনী বর্নিত করা হয়েছে। ইতোমধ্যে এই উপন্যাসের আধারে চলচ্চিত্র নির্মাণের পরিকল্পনাও করা হয়েছে।
পেনসিলভেনিয়া স্টেট ইউনিভার্সিটি

দ্য পেন্সিলভেনিয়া স্টেট ইউনিভার্সিটি (যেটি পেন স্টেট অথবা পিএসইউ নামেও পরিচিত) পেন্সিলভেনিয়ার একটি পাবলিক বিশ্ববিদ্যালয়। এটি ১৮৫৫ সালে প্রতিষ্ঠিত হয়।
১৯৮৪ বিমান বাংলাদেশ এয়ারলাইন্সের ফকার এফ২৭ দুর্ঘটনা

৫ আগস্ট ১৯৮৪ তারিখে, ঢাকায় খারাপ আবহাওয়ার মধ্যে অবতরণ করার সময় বিমান বাংলাদেশ এয়ারলাইন্সের ফকার এফ২৭-৬০০ জিয়া আন্তর্জাতিক বিমানবন্দরের (এখন শাহজালাল আন্তর্জাতিক বিমানবন্দর) কাছাকাছি একটি জলাভূমির মধ্যে বিধ্বস্ত হয়। বিমানটি চট্টগ্রামের পতেঙ্গা বিমানবন্দর থেকে জিয়া আন্তর্জাতিক বিমানবন্দরে পূর্বনির্ধারিত ঘরোয়া যাত্রী ফ্লাইট পরিচালনা করছিল।
মোট ৪৯ জনের মৃতের সংখ্যাসহ, এই দুর্ঘটনাটি ছিল বাংলাদেশের মাটিতে ঘটা প্রানঘাতী বিমান দুর্ঘটনা এবং এয়ারলাইন্সের 'সবচেয়ে খারাপ দুর্ঘটনা'র একটি।
S2-ABJ হিসাবে নিবন্ধিত ফকার এফ২৭-৬০০ নামের উড়োজাহাজটি ১৯৭১ সালে তৈরি করা হয়েছিল। এটি প্রথমে ভারতীয় এয়ারলাইন্সের জন্য চালনা করা হয় কিন্তু বাংলাদেশের স্বাধীনতা পর ভারত সরকার থেকে বাংলাদেশকে দেওয়া সহযোগিতার একটি অংশ হিসাবে, এটি ১৯৭২ সালে বিমানকে দেয়া হয়। দুর্ঘটনার আগ পর্যন্ত, উড়োজাহাজটি মোট ২৪,০৮৫ চক্র এবং মোট ১৫,৫৯৫ এয়ারফ্রেম ঘণ্টা উড়েছিল।
পাইলট ছিলেন ক্যাপ্টেন কানিজ ফাতেমা রোকসানা, যিনি বাংলাদেশের প্রথম মহিলা পাইলট হিসাবে পরিচিত।
দুর্ঘটনার দিন ঢাকার আবহাওয়া খুব খারাপ ছিল। উদ্দাম ও ভারী বৃষ্টিপাতের কারণে দৃষ্টিসীমা সীমিত ছিল। এই অবস্থায় বিমানটিকে বেতার যোগাযোগের মাধ্যমে অবতরণ করানোর সিদ্ধান্ত নেওয়া হয়। পাইলট প্রথমে ৩২ নং রানওয়েতে অবতরণ করার চেষ্টা করেন। কিন্তু রানওয়ে দেখা না যাওয়ায় এবং শেষ মুহূর্তে পাইলট বুঝতে পারেন যে তিনি ভুল দিকে অগ্রসর হচ্ছেন, তাই পাইলট অবতরণ না করে আবার উড়ে যান। দ্বিতীয় দফায় আইএলএস ব্যবহার করে অবতরণ করার সিদ্ধান্ত নেওয়া হয়। নিয়ন্ত্রণ টাওয়ার থেকে পাইলটকে রানওয়ে ১৪ তে অবতরণ করার নির্দেশনা দেওয়া হয়। ভারী বর্ষণের মধ্যে প্রবল ঝোড়ো বাতাসে আবার অবতরণের চেষ্টা চালালে পার্শ্বমুখী বাতাসের ঝাপটার কারণে অবতরণ আবার ব্যর্থ হয়। তৃতীয়বার অবতরণ করার সময় (রানওয়ে ১৪ তে দ্বিতীয়বার) বিমানটি রানওয়ে থেকে মাত্র ৫০০ মিটার দূরে একটা ডোবায় অবতরণ করে এবং বিধ্বস্ত হয়। বিধ্বস্ত হওয়ার স্থানটি ছিল উত্তরা জসিমউদ্দিন সড়কের কাছে।
এতে ৪ জন ক্রু ও ৪৫ জন যাত্রীসহ সবাই নিহত হয়। যাত্রীদের মধ্যে একজন ব্রিটিশ, একজন জাপানি ও বাকিরা বাংলাদেশী ছিল। যাত্রীদের বেশীরভাগ (৩৩) মধ্যপ্রাচ্যে যাওয়ার জন্য একটি সংযোগ ফ্লাইট ধরতে ঢাকা ভ্রমণ করছিল।
পূরবী বরমুদৈ

পূরবী বরমুদৈ () অসমের একজন সাহিত্যিক। তিনি প্রধানত ঐতিহাসিক উপন্যাসের রচয়িতা। তিনি অসম উপত্যকা সাহিত্য পুরস্কার ও সাহিত্য অকাদেমি পুরস্কার লাভ করেছেন। 
১৯৫০ সনের ৮মে তারিখে অসমের তেজপুরের দেউরিগাঁও।। তার পিতার নাম প্রয়াত চন্দ্রনাথ তামুলি ও মাতার নাম পদ্মা তামুলি। তার পিতা একজন শিক্ষক ও মাতা একজন সুঅনুবাদক হিসেবে বিখ্যাত ছিলেন। 
১৯৬৭ সনে তিনি তেজপুর উচ্চতর বহুমুখী বালিকা বিদ্যালয় থেকে উচ্চতর মাধ্যমিক পরীক্ষায় উত্তীর্ণ হন। ১৯৭০ সনে তেজপুরের দরং মহাবিদ্যালয় থেকে স্নাতক ডিগ্রী লাভ করেন। ১৯৭৩ সনে গুয়াহাটি বিশ্ববিদ্যালয় থেকে ইতিহাস বিষয়ে স্নাতকোত্তর ডিগ্রী লাভ করেন। 
পূরবী বরমুদৈ কবিতা রচনা করে প্রথম সাহিত্য জগতে প্রবেশ করেন। ১৯৬৭সনে দৈনিক অসম দ্বারা অনুষ্ঠিত সদৌ অসম ভিত্তিক চুটিগল্প প্রতিযোগীতায় দ্বিতীয় স্থান লাভ করে।
১৯৯৯ সনে পূরবী বরমুদৈ-এর প্রথম উপন্যাস "গজরাজ প্রেম আরু বন্দীত্ব" প্রকাশিত হয়। ক্রমান্বয়ে তার বহুসংখ্যক উপন্যাস প্রকাশিত হয় । এরমধ্যে "রুপোয়ালী নৈ সোনোয়ালী ঘাট" উল্লেখযোগ্য। 
২০০৫ সনে তার উপন্যাস "শান্তনুকুলনন্দন" প্রকাশিত হয়। এই উপন্যাসের জন্য তিনি সাহিত্য অকাদেমি পুরস্কার লাভ করেন। 
১৯৭৬ সনে অসমের বিশিষ্ট শিক্ষাবিদ, সমালোচক আনন্দ বরমুদৈয়ের সহিত তার বিবাহ হয়। আনন্দ বরমুদৈ বর্তমান ডিব্রুগড় বিশ্ববিদ্যালয়ের ইংরেজি বিভাগের অধ্যাপক।
দেশি বনরুই

দেশি বনরুই, (, ("Manis crassicaudata") হচ্ছে "মানিস" গণের দীর্ঘ ও সরু দেহের বনরুই। এই স্তন্যপায়ী প্রাণীদের মাথা ছোট ও ত্রিকোণাকার। মাথা ও পিঠসহ দেহ প্রায় ১৫-১৮ সারি শক্ত আঁইশে ঢাকা; লেজে রয়েছে প্রায় ১৪-১৬ সারি। পুরুষ বনরুই সাধারণত আকারে স্ত্রীর চেয়ে বড়।
বাংলাদেশের দক্ষিণাঞ্চলে বিস্তৃত। এছাড়া ভারত, পাকিস্তান এবং শ্রীলংকায় এ প্রজাতি পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
চায়না বনরুই

চায়না বনরুই, (), ("Manis crassicaudata") হচ্ছে "মানিস" গণের বেশ গোলাকার দেহের বনরুই। এই স্তন্যপায়ী প্রাণীদের মাথা ছোট ও সূচালো এবং মুখ সরু। নাক মাংসল ও এর প্রান্তদেশে নাসারন্ধ্র; জিহ্বা সরু। মাথাসহ দেহের দৈর্ঘ্য ৪৮-৫৮ সেমি, লেজ ২৬-৪০ সেমি ও ওজন ২-৯ কেজি।
বাংলাদেশে এ প্রজাতির বিস্তৃতির সুনির্দিষ্ট তথ্য নেই। পশ্চিমে নেপাল হয়ে ভারত, হিমালয়ের পূর্বাঞ্চল, মায়ানমার ও চীনে বিস্তৃত। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
গোলাপগঞ্জ পৌরসভা

গোলাপগঞ্জ পৌরসভা বাংলাদেশের সিলেট বিভাগের সিলেট জেলার অধীনে গোলাপগঞ্জ উপজেলার অন্তর্গত একটি পৌরসভা।
গোলাপগঞ্জ পৌর সদরে অবস্থিত সরকারী, বে-সরকারী বিভিন্ন দপ্তর, ব্যাংক-বীমা, গোলাপগঞ্জ উপজেলা পরিষদ কমপ্লেক্স, থানা কমপ্লেক্স ও কৈলাশটিলা গ্যাসফিল্ড ইত্যাদি।
বর্তমান মেয়র হিসাবে নিয়োজিত আছেন আমিনুল ইসলাম রাবেল
০১ নং ওয়ার্ড কাউন্সিলর -মোঃ জহির উদ্দিন
০২ নং ওয়ার্ড কাউন্সিলর - জামেল আহমদ চৌধুরী
০৩ নং ওয়ার্ড কাউন্সিলর - জবান আলী
০৪ নং ওয়ার্ড কাউন্সিলর - এম ফজলুল আলম
০৫ নং ওয়ার্ড কাউন্সিলর -রুহিন আহমদ খাঁন
০৬ নং ওয়ার্ড কাউন্সিলর - জাহেদ আহমদ
০৭ নং ওয়ার্ড কাউন্সিলর - হেলালুজ্জামান হেলাল
০৮ নং ওয়ার্ড কাউন্সিলর - ফারুক আলী
০৯ নং ওয়ার্ড কাউন্সিলর -নজরুল ইসলাম
সংরক্ষিত মহিলা ০১- শেফা বেগম
সংরক্ষিত মহিলা ০২- মেহেরুন বেগম
সংরক্ষিত মহিলা ০৩- মনোয়ারা ফেরদৌস
পৌরসভার আয়তন ১৫.২৯ বর্গকিলোমিটার। মোট জনসংখ্যা ৩৩,৯৫১ জন। এর মধ্যে পুরুষ ১৬,৬২৪ জন ও মহিলা ১৭,৩২৭ জন।
মৌজা সংখ্যা ৬ টিসহ আরো ৩টি আংশিক মৌজা রয়েছে। মৌজাগুলো হলো 
৯টি ওয়ার্ড নিয়ে গঠিত পৌরসভার গ্রাম সংখ্যা ২০টি। গ্রামগুলো হলো- 
গোলাপগঞ্জ পৌর সদরে অবস্থিত সরকারী, বে-সরকারী বিভিন্ন দপ্তর, ব্যাংক-বীমা, গোলাপগঞ্জ উপজেলা পরিষদ কমপ্লেক্স, থানা কমপ্লেক্স ও কৈলাশটিলা গ্যাসফিল্ড ইত্যাদি।
গোলাপগঞ্জ পৌরসভা প্রতিষ্ঠাকালে তৃতীয় শ্রেণীর পৌরসভা (২০০১) ছিল। এটি ২০০৯ সালের ১১ নভেম্বর তৃতীয় শ্রেণী থেকে দ্বিতীয় শ্রেণীর পৌরসভা এবং ২০১২ সালের ১২ ফেব্রুয়ারি প্রথম শ্রেণীর পৌরসভা হিসেবে স্বীকৃতি লাভ করে। প্রথম শ্রেণীর পৌরসভা হিসেবে গোলাপগঞ্জ পৌরসভাই হচ্ছে সিলেট জেলার মধ্যে সর্বপ্রথম পৌরসভা। যা রাষ্ট্রপতির আদেশক্রমে ৪৬.০৬৪.০২৮.২৭.১৪.৩৩৬/২০১১/৩৮২ নং স্মারকে স্থানীয় সরকার মন্ত্রণালয়ের সিনিয়র সহকারী সচিব খলিলুর রহমান স্বাক্ষরিত এক প্রজ্ঞাপনে প্রথম শ্রেণীর পৌরসভায় উন্নীত করা হয়।
☞পৌরসভা গঠনে যাদের অবদান।
জনাব নুরুল ইসলাম নাহিদ এম পি (সিলেট ৬ আসন)
জনাব সিরাজুল জব্বার চৌধুরী (পৌর প্রশাসক )
জনাব এডভোকেট ইকবাল আহমদ চৌধুরী
জনাব জাকারিয়া আহমদ পাপলু (১ম নির্বাচিত চেয়ারম্যান)
জনাব মুবিন আহমদ জায়গীরদার
চট্টগ্রাম রপ্তানি প্রক্রিয়াকরণ অঞ্চল

চট্টগ্রাম রপ্তানি প্রক্রিয়াকরণ অঞ্চল (যা "চট্টগ্রাম ইপিজেড" নামে পরিচিত) বাংলাদেশের চট্টগ্রাম জেলার দক্ষিণ হালিশহরে অবস্থিত। বাংলাদেশের আটটি রপ্তানি প্রক্রিয়াকরণ অঞ্চলের মধ্যে প্রথম ও প্রধান এই ইপিজেডটি ১৯৮০ সালে বাংলাদেশ সরকার কর্তৃক সংসদে পাশ হওয়া আইনবলে ১৯৮৩ সালে প্রতিষ্ঠিত হয়। ২০১০ সালে, এফডিআই ম্যাগাজিনের একটি জরিপে সিইপিজেড প্রতিযোগিতামূলক সেরা খরচ বিভাগে তৃতীয় স্থান অর্জন করে এবং বিশ্বের ৭০০টি অর্থনৈতিক অঞ্চলের মধ্যে বিশ্ব র‍্যাংকিংয়ে সেরা অর্থনৈতিক সম্ভাবনাময় হিসাবে চতুর্থ স্থান অর্জন করে।
তারক মেহতা কা উল্টা চশমা

তারক মেহতা কা উল্টা চশমা (; ) ভারতের জনপ্রিয় একটি কৌতুক টেলিভিশন ধারাবাহিক, যা ২৮ জুলাই ২০০৮ থেকে সনি সাবে সম্প্রচারিত হয়ে আসছে। এটি ভারতের দীর্ঘতম চলমান টেলিভিশন ধারাবাহিকগুলোর মধ্যে একটি। অনুষ্ঠানটি হাসির পাশাপাশি নানাভাবে শিক্ষাও দিয়ে থাকে। এটি গোকুলধাম নামক একটি সোসাইটি নিয়ে নির্মিত গল্প, যেখান সব রকমের মানুষ একটি পরিবারের মতো বাস করে।
গোকুলধাম পাউডার গলি, গোরেগাঁও, মুম্বাই এর একটি আবাসিক সোসাইটি। সোসাইটিতে ৪টি উইং আছে: এ উইং, বি উইং, সি উইং, ডি উইং। যদিও সোসাইটিতে ৫০টি ফ্ল্যাট আছে, কিন্তু ধারাবাহিকে শুধুমাত্র ৮টি পরিবারে ঘটনাক্রম দেখায়:
এছাড়াও আরো কিছু চরিত্র আছে। যেমন: জেঠালালের স্ত্রী দয়ার ভাই সুন্দরলাল, সোসাইটির পাশের "অল ইন ওয়ান জেনারেল স্টোর" নামক একটি দোকানের মালিক আব্দুল, জেঠালালের দোকানের কর্মচারী নটওয়ারলাল প্রভাশঙ্কর উন্ধাইওয়ালা (নাট্টু কাকা) ও বাঘেশ্বর দাদুখ উন্ধাইওয়ালা (বাঘা), বাঘার বাগদত্তা বাউরি ধন্দুলাল কানপুরিয়া, স্থানীয় থানার ইন্সপেক্টর চালু পান্ডে এবং আরো কিছু ছোট ছোট চরিত্র।
সোসাইটির সকল সদস্যদের মধ্যে খুব ভালো সম্পর্ক আছে। এমন মনে হয় যেনো পুরোটাই একটি পরিবার। তবে সাধারণ ভারতীয় পরিবারের মতো এতেও কিছু ঝগড়াঝাঁটি হয়। তবে সবসময় সোসাইটির কোনো না কোনো সদস্য বিপদে থাকে। বিপদে সবাই সবাইকে সাহায্য করে।
সুন্দা মেঘলা চিতা

সুন্দা মেঘলা চিতা () ("Neofelis diardi"), হচ্ছে মাঝারি আকারের বুনো বিড়াল যেটিকে সুমাত্রা ও বোর্নিওতে দেখা যায়। ২০০৬ সালে এটিকে জিনগত বিশিষ্টতার জন্যে আলাদা প্রজাতি হিসেবে বিবেচনা করা হয়।
২০০৮ সালে আইইউসিএন এই প্রজাতিকে সংকটাপন্ন হিসেবে শ্রেণীকরণ করে, তখন এদের মোট সংখ্যা ছিলো ১০,০০০-এর কম এবং সংখ্যা কমার প্রবণতা ছিলো।
Older newspaper articles still online:
কপৌ ফুল

কপৌ ফুল বা শেয়াললেজী অর্কিড () (বৈজ্ঞানিক নাম: "Rhynchostylis retusa") হচ্ছে একটি ফুটন্ত অর্কিড। এই অর্কিড বনেজঙ্গলে সহজেই পাওয়া যায়। এই অর্কিডের ফুলের শাখায় শতাধিক গোলাপি ফুল ফোটে। শীতে এবং বসন্তের শুরুতে ফুল ফোটে। বাংলাদেশে সহজলভ্য অর্কিডের মধ্যে সবচেয়ে সুন্দর। এদের পাতা খাদাল, লম্বা, বায়ুমূল পুরুষ্টু ও ছড়ান। পাতার কক্ষ থেকে ২৫-৩৫ সেমি লম্বা ঝুলন্ত মঞ্জরিতে ঠাসা ফুল থাকে। ফুল বেগুনি-সাদা এবং সামান্য সুগন্ধি থাকে। অর্কিড প্রতি চার বছরে একবার ফোটে।
এই অর্কিড সমুদ্রপৃষ্ঠ থেকে ১৩০০ মিটার উচ্চতায় পাওয়া যায়।বাংলাদেশ, বেনিন, বার্মা, কম্বোডিয়া, চীন, ভারত ইন্দোনেশিয়া, নেপাল, লাওস, মালয়েশিয়া, ফিলিপাইন, সিংগাপুর, শ্রীলঙ্কা, থাইল্যান্ড এবং ভিয়েতনাম এই অঞ্চলসমূহে এই পরগাছাটি পাওয়া যায় ।
জমিয়াতুল ফালাহ মসজিদ

জমিয়তুল ফালাহ মসজিদ বাংলাদেশের চট্টগ্রামে অবস্থিত একটি বিখ্যাত ও ঐতিহাসিক মসজিদ; যা বাংলাদেশের দ্বিতীয় বড় মসজিদ হিসাবেও পরিচিত। ২০১৩ সালে জাতীয় সংসদে ইসলামিক ফাউন্ডেশন বিল-২০১৩ পাসের মাধ্যমে এই মসজিদ ও কমপ্লেক্স ব্যবস্থাপনা ইসলামিক ফাউন্ডেশনের আওতায় আনা হয়।
এই মসজিদটি চট্টগ্রাম শহরের দামপাড়াস্থ ওয়াসা সদর দপ্তরের পাশে অবস্থিত।
এটি অনেকগুলি খিলানসহ চমৎকার স্থাপত্যে নির্মিত। মূল ভবনটি পাঁচতলা মসজিদ। প্রায় ১০০০০ মানুষ এখানে একত্রে নামায আদায় করতে পারে। মূল ভবনের সামনে একটি বিশাল জায়গা রয়েছে সেখানে ঈদ উল ফিতর এবং ঈদ উল আযহার সময় ঈদের নামায অনুষ্ঠিত হয়। ঈদের সময় এখানে প্রায় ৫০,০০০ মানুষ একত্রে জড়ো হয়।
জাভাদেশীয় গণ্ডার

</ref>
জাভাদেশীয় গণ্ডার () (বৈজ্ঞানিক নাম: "Rhinoceros sondaicus"), অথবা ক্ষুদ্রতর এক শৃঙ্গযুক্ত গণ্ডার অথবা সুন্দা গণ্ডার গণ্ডার পরিবারের অন্তর্ভুক্ত একটি স্তন্যপায়ী প্রাণী।
এমনকি সবচেয়ে আশাবাদী সংখ্যা বলে যে ১০০-এর কম জাভাদেশীয় গণ্ডার বন্য অবস্থায় টিকে আছে। এই প্রজাতিকে পৃথিবীর সবচেয়ে মহাবিপন্ন প্রজাতি হিসেবে বিবেচনা করা হয়। জাভাদেশীয় গণ্ডার একটি জায়গাতেই বেঁচে আছে আর সেটি হচ্ছে জাভার পশ্চিমে অবস্থিত উজুং কুলন জাতীয় উদ্যানে।
জাভাদেশীয় গণ্ডার বন্য অবস্থায় ৩০-৪৫ বছর বাঁচতে পারে। এটি ঐতিহাসিকভাবে অতিবৃষ্টি অরণ্য, ভেজা তৃণভূমি, এবং বিশাল বন্যাপ্রবণ এলাকার সমভূমিতে বাস করে। জাভাদেশীয় গণ্ডার সাধারণত মানুষ এড়িয়ে চলে, কিন্তু ভয় পেলে মানুষকে আক্রমণ করে। বিজ্ঞানী ও সংরক্ষণবাদীরা এদের দুর্লভতার কারণে খুব কমই এই প্রাণী সম্পর্কে গবেষণা করতে পারেন। গবেষকগণ এঁদের আচরণ এবং আকার গবেষণার জন্য ক্যামেরা ফাঁদের উপর নির্ভর করেন। ২০১২ সালের এপ্রিলে, জাতীয় উদ্যানসমূহের কর্তৃপক্ষ একটি ভিডিও প্রদর্শন করে যাতে ৩৫টি জাভাদেশীয় গণ্ডারকে মাতা-সন্তানসহ দেখা যায়।
শাইক সিজার

কাজী শাইক সিজার (জন্ম: ২২ আগস্ট, ১৯৯০) মার্কিন যুক্তরাষ্ট্রের ফ্লোরিডায় জন্মগ্রহণকারী বিশিষ্ট আর্টিস্টিক জিমন্যাস্ট। মিশিগান ওল্ভরাইন্স পুরুষ জিমন্যাস্টিকস দলের সক্রিয় সদস্য তিনি। লন্ডনে অনুষ্ঠিত ২০১২ সালের গ্রীষ্মকালীন অলিম্পিকে তিনি বাংলাদেশ দলের প্রতিনিধিত্ব করেছেন। এছাড়াও, তিনি দক্ষিণ কোরিয়ার ইঞ্চিয়নে অনুষ্ঠিত ২০১৪ সালের এশিয়ান গেমসের বাংলাদেশ দলের প্রতিনিধিত্ব করছেন।
সিজার আন্তর্জাতিক ক্রীড়াঙ্গনে বাংলাদেশ ও মার্কিন যুক্তরাষ্ট্রের দ্বৈত নাগরিকত্ব লাভ করে প্রতিদ্বন্দ্বিতা করছেন। ডিসেম্বর, ২০১১ সালে মধ্য দক্ষিণ এশিয়ান আর্টিস্টিক জিমন্যাস্টিকস চ্যাম্পিয়নশীপে অংশগ্রহণ করেন। বাংলাদেশের পক্ষে অংশ নিয়ে প্যারালাল বার বিষয়ে অংশ নিয়ে বাংলাদেশকে আন্তর্জাতিক প্রতিযোগিতায় প্রথমবারের মতো স্বর্ণপদক এনে দেন। এছাড়াও ভল্টে রৌপ্যপদক ও ফ্লোর এবং অল-এরাউন্ড বিষয়ে ব্রোঞ্জপদক লাভ করেন। তার এ সাফল্যে বাংলাদেশের সর্ববৃহৎ ইংরেজি ভাষার দৈনিক দ্য ডেইলি স্টার তাকে গোল্ডেন সাইক উপনামে অভিহিত করে।
এপ্রিল, ২০১২ সালে লন্ডনে অনুষ্ঠিত গ্রীষ্মকালীন অলিম্পিকে সিজারকে বাংলাদেশ দলের সদস্য হিসেবে মনোনীত করা হয়। আশা করা হয়েছিল যে, অলিম্পিক গেমসে বাংলাদেশের জন্যে প্রথমবারের মতো পদক জয়ে সহযোগিতা করবেন। কিন্তু এ আশা অপূর্ণই থেকে যায়।
কর্ণফুলী রপ্তানি প্রক্রিয়াকরণ অঞ্চল

কর্ণফুলী রপ্তানি প্রক্রিয়াকরণ এলাকা বাংলাদেশের চট্টগ্রামে অবস্থিত। "কেইপিজেড" নামে পরিচিত এই রপ্তানি প্রক্রিয়াকরণ অঞ্চলটি ২০০৬ সালের সেপ্টেম্বর মাসে শহরের উত্তর পতেঙ্গা ও হালিশহর এলাকার ২২২দশমিক ৪২ একর এলাকা জুড়ে প্রতিষ্ঠা করা হয়।
আর্গোন ন্যাশনাল ল্যাবরেটরী

আর্গোন ন্যাশনাল ল্যাবরেটরী মার্কিন যুক্তরাষ্ট্রের প্রথম বিজ্ঞান এবং প্রকৌশল জাতীয় গবেষণাগার।
আর্গোন ১৯৪২ সালে শিকাগো বিশ্ববিদ্যালয় এ মেটালার্জিকাল ল্যাবরেটরী হিসেবে চালু হয়।
পূর্ব পাকিস্তান প্রথম-শ্রেণীর ক্রিকেট দল

১৯৫৪-৫৫ থেকে ১৯৭০-৭১ মৌসুমে, ১০টি প্রথম-শ্রেণীর ক্রিকেট দল পূর্ব পাকিস্তানের হয়ে পাকিস্তানের ঘরোয়া ক্রিকেট প্রতিযোগিতা কায়েদ আমি আজম ট্রফি এবং আইয়ুব ট্রফিতে অংশগ্রহণ করে। ১৯৭১ সালে বাংলাদেশ জন্মের পর এই অংশগ্রহণ শেষ হয়ে যায়।
পূর্ব পাকিস্তান একমাত্র দল ছিল যারা পশ্চিম পাকিস্তান থেকে হায়দ্রাবাদকে চার বার, খাইরপুরকে একবার এবং সম্মিলিত হায়দ্রাবাদ-খাইরপুর-কোয়েটা দল একবার পরাজিত করে। এছাড়া পূর্ব পাকিস্তান ১৯৫৪-৫৫ সালে ভারতীয় এবং ১৯৫৫-৫৬ সালে এমসিসির সাথে প্রথম-শ্রেণী ম্যাচ খেলে। ভ্রমণকারী দল প্রতিটি ম্যাচে জয়ী হয়।
পূর্ব পাকিস্তান থেকে শুধুমাত্র নিয়াজ আহমেদ পাকিস্তান টেস্ট দলে খেলার জন্য নির্বাচিত হয়। পশ্চিম পাকিস্তান থেকে বেশ কয়েকজন টেস্ট খেলোয়াড় পূর্ব পাকিস্তানের দলে খেলে, তবে; ১৯৬৬-৬৭ সালে যখন পূর্ব পাকিস্তান হায়দ্রাবাদ-খাইরপুর-কোয়েটা দলকে পরাজিত করে, পরাজিত দল এই বলে প্রতিবাদ করে যে পূর্ব পাকিস্তানের ছয়টি দল আসলে পশ্চিম পাকিস্তানের ছিল এবং তাদের অযোগ্য বলে বিবেচিত করা উচিত।
আব্দুল লতিফ, ১৯৬০-এর দশকের একজন বিশিষ্ট খেলোয়াড় ছিলেন, যিনি বিভিন্ন ম্যাচে পূর্ব পাকিস্তান দলের অধিনায়কত্ব করেন। তিনি পূর্ব পাকিস্তান সবুজ দলের হয়ে পরপর দুই ম্যাচে তিনটি সেঞ্চুরি এবং তার লেগ স্পিন দিয়ে ৯৭ রানে ২৪ উইকেট নেন।
জাভেদ মাসুদ, পূর্ব পাকিস্তানের দলগুলির খেলোয়াড়দের মধ্যে সর্বোচ্চ রান করেন, তিনি ১৯৬২-৬৩ সালে হায়দ্রাবাদের বিপক্ষে জয়ে ২১৫ রান করে বিশেষ ভূমিকা রাখেন।
পূর্ব পাকিস্তানে প্রথম-শ্রেণীর ম্যাচগুলি সবচেয়ে ঢাকা স্টেডিয়ামে খেলা হয়েছিল। এছাড়া পাকিস্তান ১৯৫৫ থেকে ১৯৬৯ সালের মধ্যে এই স্টেডিয়ামে সাতটি টেস্ট খেলেছে।
আর্টিস্টিক জিমন্যাস্টিকস

আর্টিস্টিক জিমন্যাস্টিকস শারীরিক কলা-কৌশল প্রদর্শনের ক্রীড়া জিমন্যাস্টিকসের একটি বিভাগ। এতে জিমন্যাস্টগণ ৩০ থেকে ৯০ সেকেন্ডের মধ্যে স্বল্পকালীন সময়ে তাদের ক্রীড়াশৈলী প্রদর্শন করে থাকেন। এ ক্রীড়া বিষয়ে যে প্রতিযোগী অংশগ্রহণ করে থাকেন, তিনি আর্টিস্টিক জিমন্যাস্ট নামে সর্বসমক্ষে পরিচিতি লাভ করেন। ফেদারেশিও ইন্টারনেশিওনাল দ্য জিমন্যাস্টিক (ফিগ/এফআইজি) সংস্থা কর্তৃক এ ক্রীড়াটি পরিচালিত হয়। আন্তর্জাতিক পর্যায়ের বৃহৎ প্রতিযোগিতায় সংস্থাটি পয়েন্ট নির্ধারণ ও নিয়ম-কানুন প্রণয়ন করে থাকে। নির্দিষ্ট দেশে জিমন্যাস্টিকস ক্রীড়া জাতীয় সংস্থা কর্তৃক নিয়ন্ত্রিত হয়। গ্রেট ব্রিটেনে বিএজিএ এবং মার্কিন যুক্তরাষ্ট্রে ইউএসএ জিমন্যাস্টিকস এর উদাহরণ। আর্টিস্টিক জিমন্যাস্টিকস গ্রীষ্মকালীন অলিম্পিকে ব্যাপক দর্শকনন্দিত ক্রীড়া হিসেবে পরিচিতি পেয়েছে।
হোমার, এরিস্টটল এবং প্লেটো’র ন্যায় বিখ্যাত লেখকগণ জিমন্যাস্টিকসের প্রয়োজনীয়তার কথা তুলে ধরেছেন। এতে সাঁতার, দৌঁড়, কুস্তি, মুষ্টিযুদ্ধ ইত্যাদি ক্রীড়াগুলো অন্তর্ভুক্ত ছিল; যা পরবর্তীকালে পৃথক ক্রীড়া হিসেবে আবির্ভূত হয়। এছাড়াও এটি সামরিক প্রশিক্ষণে ব্যবহৃত হতো। ঊনবিংশ শতকের শুরুতে জার্মানি ও বোহেমিয়ায় বর্তমানরূপে প্রচলিত জিমন্যাস্টিকস এক সময় সামরিক বাহিনীতে প্রচলিত ফ্রি স্টাইলে ব্যবহৃত ক্রীড়াটিকে পৃথক করতে একই সময়ে আর্টিস্টিক জিমন্যাস্টিকস ক্রীড়া বিষয়ের প্রবর্তন করা হয়। জিমন্যাস্টিকসের জনক হিসেবে পরিচিত জার্মান শিক্ষাবিদ ফ্রেদরিখ লাদিগ জন হরাইজন্টাল বার ও প্যারালাল বারসহ অনেকগুলো অ্যাপারেটাস উদ্ভাবন করেছিলেন, যা অদ্যাবধি ব্যবহার করা হচ্ছে। টার্নভেরেইন ও সোকোল প্রথমদিককার দুইটি জিমন্যাস্টিকস ক্লাবের মর্যাদা পেয়েছে।
১৮৮১ সালে আন্তর্জাতিক জিমন্যাস্টিকস ফেডারেশন প্রতিষ্ঠিত হয়। তারপর থেকেই আন্তর্জাতিক পর্যায়ে জিমন্যাস্টিকসের সর্বোচ্চ ক্রীড়া পরিচালনাকারী সংস্থা হিসেবে দায়িত্ব পালন করছে। ১৯২১ সাল পর্যন্ত কেবলমাত্র তিনটি দেশ এর সদস্য ছিল ও তখন একে ইউরোপীয়ান জিমন্যাস্টিকস ফেডারেশন নামে পরিচিত ছিল। ইউরোপ বহির্ভূত দেশ ফেডারেশনে অন্তর্ভুক্ত হলে এর পূণঃর্গঠন অবশ্যম্ভাবী হয়ে পড়ে ও বর্তমানে এসে দাঁড়ায়। ১৮৯৬ সালের গ্রীষ্মকালীন অলিম্পিকে জিমন্যাস্টিকস অন্তর্ভুক্ত হয়। কিন্তু ১৯২৮ সালের পূর্ব পর্যন্ত অলিম্পিকের আসরে মহিলাদের অংশগ্রহণ ছিল না। ১৯০৩ সাল থেকে প্রবর্তিত বিশ্ব চ্যাম্পিয়নশীপে পুরুষদের অংশগ্রহণ ১৯৩৪ সাল পর্যন্ত ছিল। এরপর থেকে মহিলা ও পুরুষ বিভাগের দুইটি শাখায় বিভাজন ঘটানো হয়।
১৯২৮ সালে অলিম্পিকে মহিলাদের আর্টিস্টিক জিমন্যাস্টিকস ক্রীড়াবিষয় অন্তর্ভুক্ত হয়। ১৯৫০ সালে বিশ্ব জিমন্যাস্টিকস চ্যাম্পিয়নশীপের দ্বাদশ আসরে মহিলা আর্টিস্টিক জিমন্যাস্টিকস যুক্ত হয়। দলগত প্রতিযোগিতা, অল-এরাউন্ড ও অ্যাপারেটাস মূল খেলার মর্যাদা পায়। ১৯৫২ সালে হেলসিঙ্কিতে অনুষ্ঠিত গ্রীষ্মকালীন অলিম্পিকে আর্টিস্টিক জিমন্যাস্টিকস যুক্ত হয় ও অদ্যাবধি সংযুক্ত আছে।
ওলেগ সালেঙ্কো

ওলেগ আনাতোলিভিচ সালেঙ্কো (; ; জন্ম: ২৫ অক্টোবর, ১৯৬৯) সাবেক সোভিয়েত ইউনিয়নের লেনিনগ্রাদে জন্মগ্রহণকারী অবসরপ্রাপ্ত রুশ ফুটবলার। ১৯৯২ মৌসুমে ইউক্রেন দলের হয়ে খেলেছেন। তিনি রাশিয়া দলের পক্ষে স্ট্রাইকারের ভূমিকায় অবতীর্ণ হতেন। ১৯৯৪ সালের ফিফা বিশ্বকাপ ফুটবলে গ্রুপ-পর্বে ক্যামেরুনের বিপক্ষে পাঁচ গোল করেছিলেন। এছাড়াও তিনি বুলগেরিয়ার হ্রিস্টো স্টইচকভের সাথে যৌথভাবে প্রতিযোগিতার শীর্ষ গোলদাতার ভূমিকায় অবতীর্ণ হয়ে গোল্ডেন বুট পুরস্কার লাভ করেছিলেন।
১৯৮৬ থেকে ২০০০ সালের মধ্যে তিনি জেনিত লেনিনগ্রাদ, ডায়নামো কিয়েভ, লগ্রোনেজ, কর্দোবা, ভালেনসিয়া, র‌্যাঞ্জার্স এবং ইস্তানবুলস্পোর ক্লাবের হয়ে খেলেছেন। আকস্মিকভাবেই আন্তর্জাতিক ক্রীড়াঙ্গনে ঝলক দেখান ও আঘাতজনিত কারণে স্বল্প সময়ের মধ্যেই তার খেলোয়াড়ী জীবনের ইতি ঘটে। ২০০০-০১ মৌসুমে পেশাদার ফুটবল লিগে ফিরে আসেন ও পোগোন জেসিন দলের সাথে চুক্তিবদ্ধ হন। কিন্তু শারীরিক সমস্যায় একটিমাত্র খেলায় অংশ নিয়েই খেলা থেকে অবসর নিতে বাধ্য হন সালেঙ্কো।
২০০৩ সালে ইউক্রেন জাতীয় বীচ ফুটবল দলের ম্যানেজার হিসেবে মনোনীত হন। তার দল তিন খেলায় অংশ নিয়ে কেবলমাত্র মার্কিন যুক্তরাষ্ট্রের বিপক্ষে ৬-৫ গোলে জয়লাভ করে। বাদ-বাকী দুই খেলায় ব্রাজিল ও স্পেনের কাছে পরাজিত হয় ইউক্রেন দল। এ প্রতিযোগিতাটি পর্তুগালে জুলাইয়ের শেষদিকে মুন্দিয়ালিতো নামে অনুষ্ঠিত হয়। প্রতিযোগিতা শেষে তিনি বরখাস্ত হন। বর্তমানে তিনি এফএফইউ’র সহযোগী কর্মকর্তার দায়িত্ব পালন করছেন।
২৮ জুন, ১৯৯৪ তারিখে গ্রুপ-পর্বের খেলায় রাশিয়া দল ক্যামেরুনের বিপক্ষে মাঠে নামে। ঐ খেলায় তিনি পাঁচ গোল করে ফিফা বিশ্বকাপ রেকর্ড গড়েন। এছাড়াও সুইডেন দলের বিপক্ষে পেনাল্টিতে আরও এক গোল করে হ্রিস্টো স্টইচকভের সাথে যৌথভাবে ১৯৯৪ ফিফা বিশ্বকাপের সর্বোচ্চ গোলদাতা হন। তারা উভয়েই গোল্ডেন বুট পুরস্কার লাভ করেছিলেন। সালেঙ্কো’র এ অনন্য সাধারণ অর্জন থাকা স্বত্ত্বেও তাঁর দল প্রথম রাউন্ড থেকেই বিদায় নেয়। অন্যদিকে স্টইচকভের বুলগেরিয়া দল প্রতিযোগিতায় আরও চারটি খেলায় অংশ নিয়েছিল। ১৯৮৯ সালে সৌদি আরবে অনুষ্ঠিত ফিফা বিশ্ব যুব চ্যাম্পিয়নশীপে ৬ গোল করে প্রতিযোগিতার সর্বোচ্চ গোলদাতা হয়েছিলেন। তিনিই একমাত্র খেলোয়াড় যিনি ফিফা অনূর্ধ্ব-২০ বিশ্বকাপ ও ফিফা বিশ্বকাপ - উভয় পর্যায়েই গোল্ডেন বুট পুরস্কার পেয়েছিলেন।
সালেঙ্কো আন্তর্জাতিক ফুটবল অঙ্গনে সর্বমোট নয়টি খেলায় অংশগ্রহণ করেন। তন্মধ্যে ইউক্রেন দলের হয়ে একমাত্র খেলায় অংশ নিয়েছিলেন। ১৯৯২ সালে হাঙ্গেরি’র বিপক্ষে তাঁর দল ১-৩ গোলে পরাজিত হয়। ১৯৯৪ সালের বিশ্বকাপের পূর্ব অথবা পরে তিনি আর কোন গোল করতে পারেননি। গোল্ডেন বুট পুরস্কার বিজয়ী একমাত্র খেলোয়াড় হিসেবে তাঁর দল গ্রুপ পর্বেই বিদায় নেয়।
বরুণ

বরুণ (বৈজ্ঞানিক নাম:"Crateva religiosa") () হচ্ছে "Crateva" গণের একটি ফুল গাছের নাম। এদের অন্যান্য নামের ভেতর আছে "বালাই লামক", "অবিয়ুচ", "বর্না", এবং "বিদাসি"। এটি জাপান, অস্ট্রেলিয়া, দক্ষিণ-পূর্ব এশিয়া এবং কতিপয় দক্ষিণ প্রশান্ত মহাসাগরীয় দ্বীপপুঞ্জের স্থানীয় গাছ। এটি অন্যত্র ফলের জন্য জন্মানো হয়, বিশেষভাবে আফ্রিকা মহাদেশের বিভিন্ন অংশে।
বাংলাদেশে জলাভুমি ও নদীর তীরে সহজে দেখা মিলে। ১০ থেকে ১৫ মিটার উঁচু, পত্রমোচী গাছ। যৌগিকপত্র, ৩- পত্রিকা। মুল বোঁটা ১০ থেকে ১৫ মিটার উঁচু। পাতার উপরে চকচকে, নিচে ফ্যাঁকাসে।
বসন্তে নতুন পাতার পরে গ্রীষ্মের শুরুতে বড় বড় থোকা থোকা সাদা বা বেগুনি আঁচযুক্ত ফুল ফোটে। বোঁটা ৩ থেকে ৫ সেমি লম্বা। পাপড়ি ৫ টি ও মুক্ত। 
ফল গোলকার বা ডিম্বাকার। শক্ত ও শাঁসাল হয। এটি দেখতে ৩ থেকে ৫ সেমি চওড়া।
বাংলাদেশের মানুষ অতীতকালে ফল পাকাতে এই গাছের পাতা ব্যবহার করতেন। কিন্তু ফল পাকাতে ক্ষতিকারক ক্যালসিয়াম কার্বাইডের ব্যবহার বেড়ে যাওয়ায় এই গাছের কদর নেই।
আরলং (একক)

আরলং (প্রতীক E) টেলিযোগাযোগবিদ্যায় ব্যবহৃত একটি মাত্রাহীন একক যা টেলিযোগাযোগ ব্যবস্থার একটি অংশের ওপর আরোপিত চাপ (ফোনকলের পরিমাণ) পরিমাপ করে।
এখানে, "λ" প্রতি একক সময়ে আগত ফোনকলের সংখ্যা, "h" প্রতিটি ফোনকলের গড় স্থায়িত্ব, "E" আরলং এ প্রকাশিত আরোপিত চাপ।
জংলি যশ

জংলি যশ (বৈজ্ঞানিক নাম: "Thaumantis diores(Doubleday)") হচ্ছে দক্ষিণ এশিয়ায় দেখতে পাওয়া একটি প্রজাপতি যেটি নিমফ্যালিডি পরিবারের মরফিনি উপপরিবারের অন্তর্ভুক্ত বৃহদাকার প্রজাতি। ইভান্স-এর মতানুসারে ভারতীয় পরিমণ্ডলে এই প্রজাতি দুর্লভ নয়, আবার উইন্টার ব্লাইথ জানিয়েছেন ভারতে এদের সাধারণত খুব বেশি দেখা যায় না। 
জংলি যশ প্রসারিত অবস্থায় ডানার আকার ৯৫-১১৫ মিলিমিটার দৈর্ঘ্যের হয়।
ভারতে প্রাপ্ত জংলি যশের উপপ্রজাতি হল-
জংলি যশ ভারত (সিকিম থেকে অরুণাচল প্রদেশ ও উত্তর-পূর্ব ভারত), মায়ানমার পর্যন্ত বিস্তৃত। একটি উপপ্রজাতিকে তাইওয়ানে পাওয়া যায় এবং এটিকে উত্তর থাইল্যান্ড এবং উত্তর ভিয়েতনামে পাওয়া যাবে বলে ধারণা করা হয়। এটিকে বাংলাদেশেও পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ উভয় প্রকারেই ডানার উপরিতল কালচে বাদামি (dusky brown)। সামনের ডানার শীর্ষ (apex) ও টারমেন্ প্রায় গোলাকৃতি। সামনের ডানায় কোস্টার নিচে ৮ নং শিরা থেকে উৎপন্ন হয়ে একটি চিত্রাভ ও উজ্জ্বল (iridescent) চওড়া, তির্যক নীল ডিসকাল বন্ধনী ডরসাম-এর দিকে খানিকটা নেমে গেছে যার উপরিভাগ চ্যাপ্টা ও নিম্নভাগ গোলাকার। উক্ত বন্ধনীটি বাইরের দিকে উজ্জ্বল চকচকে রুপালি আভাযুক্ত। পিছনের ডানার মধ্যভাগে অনুরূপ একটি গোলাকার ঝলমলে নীল পটি বর্তমা। সদ্যোজাত তাজা নমুনাতে পিছনের ডানার গোলাকার ঝলমলে নীল পটিটি ডানার গোড়ার (base) দিক পর্যন্ত ছড়ানো থাকে। পুরুষ নমুনায় পিছনের ডানার উপরিতলে গোড়ার (base) কাছাকাছি সেল থেকে একটি টিকি-র (tuft) মতো অংশ দেখা যায়।
স্ত্রী-পুরুষ উভয় প্রকারেই ডানার নিম্নতল উজ্জ্বল রেশমি-বাদামি (silky brown) ও কালচে বাদামি। উভয় ডানায় টার্মিনাল, সাব-টার্মিনাল ও পোস্ট-ডিসকাল অংশজুড়ে শীর্ষ থেকে টরনাস অবধি চওড়াভাবে ফ্যাকাশে বাদামি। পোস্ট-ডিসকাল সাদা প্রান্তরেখা বা মার্জিন ও আঁকাবাঁকা ঢেউখেলানো সাব-টার্মিনাল রেখার মধ্যবর্তী অংশ নীলচে-রুপালি আঁশে ঘনভাবে ছাওয়া। সামনের ডানায় দু-জোড়া তির্যক, আঁকাবাঁকা কালচে পুরু মার্কা বা দাগ (brand) সেলের মধ্যে দিয়ে গেছে। কোস্টা থেকে ১ নং শিরমধ্য (interspace) পর্যন্ত অনুরূপ ডিসকাল মার্কা বা দাগ (brand) দেখা যায়। পিছনের ডানায় বেসাল (গোড়ার) ও ডিসকাল অংশে উপরের ডানার অনুরূপ দুটি আঁকাবাঁকা মার্কা বা দাগ (brand) কোস্টার নিচ থেকে উৎপন্ন হয়ে ডরসাম-এর উপরে ১b নং শিরা পর্যন্ত বিস্তৃত। শিরামধ্য (interspace) ২ ও ৬ এ দুটি ডিম্বাকৃতি ছোপ চোখে পরে; ২ নং শিরামধ্যের ছোপটি হলদে-সাদা এবং ৬ নং শিরামধ্যের ছোপটি অপেক্ষ্যাকৃত বড় ও কালচে-নীল। টরনাল ছোপটি ছোট ও কালচে-নীল।
স্ত্রী নমুনা পুরুষ অপেক্ষা আকারে বড়, অধিকতর ফ্যাকাশে ও অনুজ্জ্বল বর্ণযুক্ত। শুঙ্গ লাল; মাথা, বক্ষদেশ (thorux) ও উদর বাদামি বর্নের।
এই বৃহদাকার প্রজাতির উড়ান ধীর ও বিশালাকার ডানা ঝাপটে ভূমির কাছাকাছি নিচ দিয়ে উড়ে বেড়ায়। ছায়াচ্ছন্ন ঘন ঝোপঝাড় দিনের বেলায় এদের ভীষণ পছন্দের বাসস্থান, তবে সন্ধ্যার সময় খোলা জায়গায় গাছের গুড়িতে বা ডালে মাঝেমাঝে এদের ডানা বন্ধ অবস্থায় বসে থাকতে লক্ষ্য করা যায়। ডানা মেলা অবস্থানে এই প্রজাতির দর্শন মেলে খুবই কদাচিৎ। সকালের দিকে প্রথমভাগে, গোধূলিবেলায় বা সায়াহ্নে এবং মেঘলা দিনে ইহারা সক্রিয় থাকে ও পাতায় বা সরু ডালে বসে রসপান করে। ছায়াচ্ছন্ন অঞ্চলে মাটির ভিজে ছোপ ও পচা ফলে এদের বসতে দেখা যায় এবং প্রচুর পরিমানে খ্যাদরস গ্রহণ করে (huge feeder)। পার্বত্য জঙ্গলে ও জঙ্গলের পথে ৮০০ থেকে ১২০০ মিটার উচ্চতার মধ্যে সেপ্টেম্বর থেকে নভেম্বর পর্যন্ত এদের বিচরণ চোখে পরে।
গ্লাসগো

গ্লাসগো(, , ; ; ) স্কটল্যান্ডের বৃহত্তম এবং যুক্তরাজ্যের তৃতীয় বৃহত্তম শহর। ২০১১-এর আদমশুমারী অনুসারে, এর জনসংখ্যার ঘনত্ব প্রতি বর্গ কি.মি.তে ৩,৩৯৫ জন, যে কোনো স্কটিশ শহরে সর্বোচ্চ।
স্কটল্যান্ডের অর্থনীতিতে বৃহত্তম অবদানকারী গ্লাসগো।
আলফা ব্লকার

আলফা ব্লকার () বা α-ব্লকার এক প্রকার ঔষধ যা গ্রহণ করলে আলফা রিসেপ্টরের ওপর আবরণ সৃষ্টি হয় এবং নিউরোট্রান্সমিটারের চলাচল তথা কার্যকারীতা ব্যাহত হয়।
শুধুমাত্র আলফা ব্লকার বুঝাতে সচরাচর α-ব্লকারকে বুঝায়।
কিছু নন সিলেক্টিভ আলফা ব্লকার:
α-নির্বাচনী ব্লকার
α-নির্বাচনী ব্লকার
১) উচ্চ রক্তচাপ
২) অন্ডকোষ প্রসারিত হলে
২০১৪ চ্যাম্পিয়ন্স লিগ টুয়েন্টি২০

২০১৪ চ্যাম্পিয়ন্স লিগ টুয়েন্টি২০ আন্তর্জাতিক অঙ্গনে টুয়েন্টি২০ ক্রিকেট প্রতিযোগিতা হিসেবে চ্যাম্পিয়ন্স লিগ টুয়েন্টি২০-এর ষষ্ঠ আসর। ১৩ সেপ্টেম্বর থেকে ৪ অক্টোবর, ২০১৪ তারিখ পর্যন্ত অনুষ্ঠিত এ প্রতিযোগিতাটি ভারতে অনুষ্ঠিত হয়। অস্ট্রেলিয়া, ভারত, নিউজিল্যান্ড, পাকিস্তান, দক্ষিণ আফ্রিকা, শ্রীলঙ্কা এবং ওয়েস্ট ইন্ডিজের ঘরোয়া টুয়েন্টি২০ প্রতিযোগিতায় অংশগ্রহণকারী দলগুলো এতে অংশ নেয়।
পূর্বতন চ্যাম্পিয়ন মুম্বই ইন্ডিয়ান্স প্রতিযোগিতার চূড়ান্ত পর্বে উঠতে ব্যর্থ হয়। ৪ অক্টোবর, ২০১৪ তারিখে অনুষ্ঠিত চূড়ান্ত খেলায় চেন্নাই সুপার কিংস দল ৮ উইকেটের ব্যবধানে কলকাতা নাইট রাইডার্স দলকে হারিয়ে দ্বিতীয়বারের মতো শিরোপা জয় করে।
প্রতিযোগিতাটি বাছাই পর্ব ও গ্রুপ পর্ব - এ দুই অংশে বিভক্ত ছিল। বাছাই পর্বে চারটি দল রাউন্ড রবিন লিগ পদ্ধতিতে অংশগ্রহণ করে। শীর্ষ দুই দল গ্রুপ পর্বে অন্য ৮টি দলের সাথে যোগ দেয়। গ্রুপ পর্ব দুই ভাগে বিভক্ত করা হয়। গ্রুপ পর্বও রাউন্ড রবিন লিগ পদ্ধতিতে অনুষ্ঠিত হয়। প্রত্যেক গ্রুপের শীর্ষ দুই দল সেমি-ফাইনালে প্রবেশ করে যা এক গ্রুপের শীর্ষ দল অন্য গ্রুপের দ্বিতীয় শীর্ষ দলের বিপক্ষে প্রতিদ্বন্দ্বিতা করে। সেমি-ফাইনালের বিজয়ী দল চূড়ান্ত খেলায় অংশগ্রহণ করে। কোন কারণে উভয় দলের রান সমান হলে সুপার ওভারের মাধ্যমে খেলার নিষ্পত্তি ঘটবে।
বাছাই-পর্ব ও গ্রুপ পর্বে পয়েন্ট বণ্টন পদ্ধতি নিম্নরূপ:
প্রতিযোগিতার সর্বমোট পুরস্কারের অর্থমূল্য $৬ মিলিয়ন মার্কিন ডলার, যা চ্যাম্পিয়ন্স লিগ টি২০ প্রতিযোগিতায় অংশগ্রহণকারী দলসমূহের মধ্যে বন্টিত হবে।
২২ আগস্ট, ২০১৪ তারিখে প্রতিযোগিতায় অংশগ্রহণকারী দলসমূহ তাদের ১৫-সদস্যের চূড়ান্ত তালিকা প্রকাশ করে।
সেমি-ফাইনাল
ফাইনাল
নিম্নবর্ণিত খেলোয়াড়গণ মূল প্রতিযোগিতার শীর্ষ রান সংগ্রহকারী হন:
সূত্র: গোল্ডেন ব্যাট
নিম্নবর্ণিত খেলোয়াড়গণ মূল প্রতিযোগিতার শীর্ষ উইকেট সংগ্রহকারী হন:
সূত্র: গোল্ডেন উইকেট
ডোরেমন চলচ্চিত্রের তালিকা

ডোরেমন চলচ্চিত্রের তালিকায় জাপানি অ্যানিমে এবং মাঙ্গা ধারাবাহিক ডোরেমনের উপর ভিত্তি করে নির্মিত চলচ্চিত্রের তালিকা রয়েছে। বর্তমান তারিখ পর্যন্ত সমস্ত চলচ্চিত্র তোহো কর্তৃক পরিবেশিত হয়েছে। ডোরেমন বিশ্বের "সর্বোচ্চ অর্থ উপার্জনকারী অ্যানিমে চলচ্চিত্র ফ্রাঞ্চাইজি" ।
মূল ধারার বেশিরভাগ চলচ্চিত্রগুলি সুতোমু শিবায়ামা পরিচালিত। শুনসুকে কিকুচি ছিলেন ১৯৮০ থেকে ২০০০ সাল পর্যন্ত সিনেমার সঙ্গীত এবং সুরকার, ১৯৯৮ এবং ১৯৯৯ সালের সিনেমাগুলি ব্যতীত, যার সঙ্গীত সেনরি ওহে রচনা করেছিলেন। ২০০০-২০০৪ সালের সিনেমাগুলির জন্য কিকুচিকে দায়িত্ব দেন কাতসুমি হোরি। ২০০৬-১৭ সালের চলচ্চিত্রগুলির সঙ্গীত কান সাওয়াদার রচিত। তাকাইউকি হাট্টোরি ২০১৮-বর্তমান এই দায়িত্ব পালন করছেন।
বনচণ্ডাল

বনচণ্ডাল () Codariocalyx motorius হচ্ছে একটি শব্দকাতর উদ্ভিদ। বাংলাদেশে শব্দকাতর উদ্ভিদ এই একটিই। তুড়ি বাজালেই এই উদ্ভিদের ছোট পাতা গুলো নড়তে থাকে। তাই হয়তো এর নাম তুরুক চণ্ডাল। এই ঘটনা টা সকালের দিকে ভাল দেখা যায়। আলো বাড়ার সাথে সাথে হয়তো এর সেনসিটিভিটি কমতে থাকে। ২ রকমের এই উদ্ভিদ দেখা যায়, কমলা আর হাল্কা বেগুনি ফুলের তবে পাতার গঠন একই। এর আরো একটি নাম হচ্ছে গোরাচান্দ।
"C. motorius"-এর আছে অনেকগুলো বিবেচনাযোগ্য সমনাম:
সাজন

সাজন () ১৯৯১ সালে মুক্তিপ্রাপ্ত হিন্দি চলচ্চিত্র, যার পরিচালক লরেন্স ডি'সুজা এবং মুখ্য ভূমিকায় অভিনয় করেছেন সঞ্জয় দত্ত, মাধুরী দীক্ষিত ও সালমান খান। এটি ১৯৯১ সালের ৩০ আগস্ট মুক্তি পায়।
এই ছবিটি সুপার হিট করে এবং ১৯৯১ সালে বলিউডে সর্বোচ্চ আয় করে। এই ছবিটি ব্যাপক আলোচনার জন্ম দেয় বিশেষত অভিনয় ও গানের জন্য। প্রায় দুই দশক পরে এই ছবির পুনঃনির্মাণ তৈরির পরিকল্পনা করছেন পরিচালক।
পরিচালক লরেন্স ডি'সুজা কর্তৃক ঘোষিত "সাজন ২"
ডোরেমন: নোবিতা'স ডাইনোসর ২০০৬

নোবিতা'স ডাইনোসর ২০০৬, ডোরেমন: দ্য মুভি ২০০৬ নামেও পরিচিত; ২০০৬ সালের জাপানি ঐতিহ্যগত আনিমেশন চলচ্চিত্র যা ১৯৮০ সালের পুননির্মান।
কাহিনির শুরুতে সুনিও সবাইকে ডাইনোসরের জীবাশ্ম দেখায়। কিন্তু নোবিতাকে দেখতে দেয় না। তাই নোবিতা ডাইনোসর নিয়ে গবেষণা করতে থাকে। ডাইনোসরের ডিম পেতে নোবিতা পাহাড় কাটতে লাগলো। তখন জমির মালিক তাকে মানা করে আর ঐ জায়গায় যেসব ময়লা করেছে তা গর্তে ফেলতে বলে। তখন নোবিতা গর্ত খুড়তে থাকে। তখন নোবিতা পাথরের মত শক্ত ডিম পায়। নোবিতা সেই ডিম টাইম ক্লকের সাহায্যে আগের অবস্থায় আনে। ঐ ডিমের থেকে এক ডাইনোসর জন্ম নেয়। যার নাম পিসুকে। নোবিতা পিসুকে কে নিজের খাবার খাওয়াত, খেলত। জিয়ান, সুনিও তার ডাইনোসর দেখতে চাইলে নোবিতা বলে পরে দেখাবে। কিন্তু জিয়ান, সুনিও তাকে বিশ্বাস করেনা। তখন নোবিতা শর্ত দেয়। সে যদি না দেখাতে পারে তাহলে সে নাক দিয়ে নুডুলস খাবে। একদিন পিসুকে বড় হয়েগেল। তখন তাকে তার বাড়ির পাশে হ্রদে লুকিয়ে থাকতে বলে। প্রত্যেক রাতে নোবিতা আর ডোরেমন তাকে খাবার খাওয়াত। একদিন সাংবাদিক পিসুকে কে দেখতে পেল। তখন সাংবাদিক হ্রদের ধারে ভীর করল। তখন নোবিতা আর ডোরেমন পিসুকে কে নিয়ে টাইম মেশিনের সাহায্যে প্রায় ডাইনোসরের সময়ে নিয়ে যায়। ঐসময় ভবিষ্যতে ডাইনোসর শিকারী হামলা করে। তখন নোবিতা আর ডোরেমন তাকে আমেরিকার ডাইনোসরের সময়ে নিয়ে যায়।
তারপরে জিয়ান, সুনিও নোবিতার কাছে ডাইনোসর দেখতে চাই কিন্তু নোবিতা দেখাতে ব্যর্থ হয়। নোবিতাকে নাক দিয়ে নুডুলস খেতে বলে। নোবিতা নাক দিয়ে খেতে ব্যর্থ হয়। নোবিতা জিয়ান ও সুনিওর কাছ থেকে পালিয়ে আসে সিজুকার ঘরে লুকায়। সিজুকাও বিশ্বাস করেনা নোবিতার ডাইনোসর আছে। তখন নোবিতা টাইম টিভির সাহায্যে সিজুকা,জিয়ান,সুনিও কে দেখায়। তারা দেখে যে পিসুকে বিপদে। তাকে নিরাপদ স্থানে নিতে নোবিত ও তার বন্ধুরা দুঃসাহসিক সফর করে।
মহিম বরা

মহিম বরা () অসমের একজন গল্পকার, কবি সাহিত্যিক ও শিক্ষাবিদ ছিলেন। কলং নদীর সহিত তার সুগভীর সম্পর্ক থাকার জন্য তাকে "কলংপরীয়া কবি" আখ্যা দেওয়া হয়েছে। ১৯৮৯ সনে তিনি অসম সাহিত্য সভার সভাপতি পদে অধিষ্ঠিত ছিলেন।৷
১৯২৩ সনে দরং জেলার ঘোপসাধারু চা-বাগানে মহিম বরা জন্মগ্রহণ করেন। তার পিতা ছিলেন রামতামুলী বংশের গজেন নাথ ও মাতার নাম চন্দ্রকান্তি বরা।মহিম বরা ১৯৪৪ সনে তিনি কলিয়াবর উচ্চ মাধ্যমিক বিদ্যালয় থেকে প্রবেশিকা পরীক্ষায় উত্তীর্ণ হন ও নগাঁও মহাবিদ্যালয়ে নামভর্তী করেন। ১৯৪৮ সনে তিনি গুয়াহাটির কটন কলেজ থেকে স্নাতক ডিগ্রী লাভ করেন। ১৯৫২ সনে তিনি গুয়াহাটি বিশ্ববিদ্যালয় থেকে স্নাতকোত্তর ডিগ্রী লাভ করেন। ১৯৫৭ সনে মহিম বরা জামুগুরিহাটের দীপ্তিরেখা হাজরিকাকে বিবাহ করেন।
মহিম বরা স্নাতক পরীক্ষায় উত্তীর্ণ হয়ে শিক্ষকতাকে বৃত্তি হিসেবে গ্রহণ করেন। ১৯৪৯ সনে তিনি নগাঁও জেলার কলিয়াবরে স্থানান্তর হয়ে আসেন ও ১৯৫০ সনে পুনরায় গুয়াহাটিতে ফিরে যান। ১৯৫৩ সনে তিনি যোরহাটের জগন্নাথ বরুয়া মহাবিদ্যালয়ে অধ্যাপক রুপে যোগদান করেন ও ১৯৫৪ সনের অক্টোবর মাসে নগাঁও মহাবিদ্যালয়ে অসমীয়া বিভাগের অধ্যাপক রুপে নিযুক্তি লাভ করেন। পরবর্তী সময়ে তিনি নগাঁওয়ে স্থায়ীভাবে বসবাস আরম্ভ করেন। ১৯৫৬ সনে নগাঁও থেকে প্রকাশিত সাহিত্য সংকলন অরুণাচলে মুখ্য সম্পাদকের দায়িত্ব পালন করেন।।
স্যুটস (টিভি ধারাবাহিক)

স্যুটস এ্যারন কোরস নির্মিত একটি ইউএসএ নেটওয়ার্ক টিভি ধারাবাহিক, যেখানে প্যাট্রিক জে. এডামস মাইকেল "মাইক" রস এবং গ্যাব্রিয়েল মাচট হার্ভি স্পেকটার চরিত্রে অভিনয় করেন।
১২ পর্বের প্রথম মৌসুম ২৩ জুন, ২০১১-তে মুক্তি পায়, ৯০ মিনিট প্রিমিয়ার সহ। এটি ১৬ পর্বের দ্বিতীয় মৌসুমের ঘোষণা করা হয় ১১ আগস্ট, ২০১১-তে, যা ১৪ জুন ২০১২-তে প্রচারিত হয় এবং মধ্য-মৌসুমের শেষাংশ ২৩ আগস্ট, ২০১২-তে প্রচারিত হয়। দ্বিতীয় মৌসুমের বাকি ৬ পর্ব ১৭ জানুয়ারি, ২০১৩-তে প্রচার করা শুরু হয়। ১২ অক্টোবর, ২০১২-তে, ইউএসএ নেটওয়ার্ক "স্যুটস"-এর ১৬ পর্ব বিশিষ্ট তৃতীয় মৌসুমের ঘোষণা দেয়। তৃতীয় মৌসুম ১৬ জুলাই, ২০১৩-তে ইউএসএ-তে, ১৭ জুলাই ব্রাভো কানাডাতে এবং ১৫ অক্টোবর চ্যানেল ৭ অস্ট্রেলিয়াতে প্রচারিত হয়। এই মৌসুমকেও দুই ভাগে ভাগ করা হয়, শেষ ছয় পর্ব ৬ মার্চ, ২০১৪-এর পরে প্রচার করা হয়। ২৪ অক্টোবর, ২০১৩-তে, "স্যুটস"-এর চতুর্থ মৌসুমের ঘোষণা করা হয়। ১১ আগস্ট, ২০১৪-তে, "স্যুটস"-এর পঞ্চম মৌসুমের ঘোষণা আসে।
মহেশ্বর নেওগ

মহেশ্বর নেওগ () অসমের একজন ইতিহাসবিদ, লোক-সংস্কৃতির গবেষক ও কবি। তার রচনা গ্রন্থসমূহ অসমীয়া সাহিত্যে এক মহান অবদান।
১৯১৫ সনের ৭ সেপ্টেম্বর তারিখে শিবসাগর জেলার কমারফদীয়া নামক স্থানে মহেশ্বর নেওগ জন্মগ্রহণ করেন। তার পিতার নাম মাণিক চন্দ্র নেওগ ও মাতার নাম চন্দ্রপ্রভা নেওগ।
১৯৩৬ সনে কটন কলেজ থেকে আই.এস.সি পরীক্ষায় উত্তীর্ণ হন। ১৯৪৭ সনে কলকাতা বিশ্ববিদ্যালয় থেকে আধুনিক ভারতীয় ভাষা বিষয়ে স্নাতকোত্তর ডিগ্রী লাভ করেন। 
মহেশ্বর নেওগ যোরহাট মিশন হাইস্কুল, শিবসাগর ফুলেশ্বরী হাইস্কুল ও যোরহাট হাইস্কুলে শিক্ষকতা করেন। ১৯৪৫ সনে গুয়াহাটি বিশ্ববিদ্যালয়ের ট্রাষ্ট বোর্ডে ক্রমে কার্য্যালয় সচিব ও কার্যাধ্যক্ষ রুপে কার্যনির্বাহ করেন। ১৯৪৮ সনে গুয়াহাটি বিশ্ববিদ্যালয়ের অসমীয়া বিভাগে অধ্যাপক রুপে কার্যনির্বাহ করেন।
মহেন্দ্র বরা

মহেন্দ্র বরা (; ) অসমের একজন কবি-সাহিত্যিক, প্রবন্ধকার, শিক্ষাবিদ ও সমালোচক। ১৯৮৭ সনে তিনি অসম সাহিত্য সভার পাঠশালা অধিবেশনে সভাপতিত্ব করেছিলেন।। 
১৯২৯ সনের ২২ আগস্ট তারিখে ডিব্রুগড় জেলার টিংখাং নামক স্থানে মহেন্দ্র বরার জন্ম হয়। তার পিতার নাম ইন্দ্রেশ্বর বরা ও মাতার নাম লীলাবতী বরা। 
মহেন্দ্র বরা সৈখোয়া, মাকুম ও লাহরওয়ালা থেকে প্রাথমিক শিক্ষা গ্রহণ করেন। তিনি ডিব্রুগডের জর্জ ইন্সটিউটর থেকে হাইস্কুলের শিক্ষা গ্রহণ করেন। ১৯৪৭ সনে শিবসাগর হাইস্কুল থেকে মেট্রিকুলেশন পরীক্ষায় উত্তীর্ণ হন। ১৯৪৯ সনে কটন কলেজ থেকে তৃতীয় স্থানে আই.এ পরীক্ষায় উত্তীর্ণ হন। ১৯৫১ সনে সেখান থেকে স্নাতক ডিগ্রী লাভ করেন। ১৯৫৩ সনে তিনি কলকাতা বিশ্ববিদ্যালয় থেকে ইংরেজি বিষয়ে স্নাতকোত্তর ডিগ্রী লাভ করেন। ১৯৭১ সনে গুয়াহাটি বিশ্ববিদ্যালয় থেকে ডক্টরেট ডিগ্রী লাভ করেন। 
১৯৯৬ সনে মহেন্দ্র বরা মৃত্যুবরণ করেন।
বাংলাদেশ–মিয়ানমার সীমান্ত

বাংলাদেশ ও মিয়ানমার সীমান্ত বলতে এই বাংলাদেশ ও মিয়ানমার মধ্যে আন্তর্জাতিক সীমানা নির্ধারণ রেখাকে বুঝায়। এই সীমানা রেখা বাংলাদেশের দক্ষিণ-পূর্বে এবং মিয়ানমারের পশ্চিমে অবস্থিত। সীমান্তের মোট দৈর্ঘ্য ।
এটি মিয়ানমারের সবচেয়ে ছোট সীমান্ত এবং সেই সাথে এটি ভারতের সাথে দীর্ঘ সীমানার ব্যতীত বাংলাদেশের দ্বিতীয় সীমান্ত।
এই সীমান্ত বাংলাদেশ, মিয়ানমার ও ভারত তিন দেশের মিলিত সীমানা বিন্দু থেকে শুরু এবং দক্ষিণ দিক হয়ে বঙ্গোপসাগর পর্যন্ত। সর্বশেষ অংশ নাফ নদী বরাবর বিস্তৃত।
ঐতিহাসিকভাবে সীমান্ত অঞ্চল বিভিন্ন ভারতীয় এবং বার্মিজ সাম্রাজ্যের প্রান্তে অবস্থিত প্রতিযোগিতামূলক এলাকা অবস্থিত। ব্রিটেন সপ্তদশ শতাব্দীতে ভারত (আধুনিক বাংলাদেশ সহ) জয় শুরু করেছিল, এবং ধীরে ধীরে দেশের বেশিরভাগ নিয়ন্ত্রণ নিয়েছিল, ব্রিটিশ ভারত গঠন করেছিল। ১৮২০-৮০-এর দশকে ব্রিটেনও ধীরে ধীরে বার্মা জয় করে; ১৮২৬ সালে ইয়ান্দাবো চুক্তির মাধ্যমে যা প্রথম অ্যাংলো-বার্মিজ যুদ্ধের সমাপ্তি ঘটায় বার্মা আসাম, মণিপুর, রাখাইন (আরাকান) এবং তানিন্থাই উপকূলের উপর ব্রিটিশ নিয়ন্ত্রণকে স্বীকৃতি দেয়, যার ফলে সাধারণ ভাবে ভারত-বার্মিজ আধুনিক সীমানার বেশিরভাগ অংশ সীমিত হয়ে যায়। ১৮৫২-৫৩ সালের দ্বিতীয় অ্যাংলো-বার্মিজ যুদ্ধের পর বার্মার বিশাল অংশ দখল করা হয়। বার্মার অবশিষ্টাংশ ১৮৮৫ সালে জয় করা হয় এবং ব্রিটিশ ভারতে অন্তর্ভুক্ত করা হয়।
কেলি কদম

কেলি কদম (বৈজ্ঞানিক নাম: "Mitragyna parvifolia") হচ্ছে Rubiaceae পরিবারের "Mitragyna" গণের একটি গাছ।
কেলি কদম এশিয়ায় প্রাপ্ত একটি গাছের প্রজাতি মূলত বর্ষার আগে ফুল ফোঁটে। তখন থোকা থোকা ফুটে থাকে। ঢাকার বলধা গার্ডেনে সিবিলি অংশে পুকুর পাড়ে বিশাল বড় গাছ আছে। অর্জুন গাছের সাথে চেহারায় কিছুটা মিল আছে। এটির অন্যান্য নামের ভেতরে আছে ধুলিকদম, বসন্তপুষ্প, ক্রমুকপ্রসূন, সুবাস, নীপ ইত্যাদি। এদের সংস্কৃত নাম: ধূলিকদম্ব বা কেলিকদম্ব। এদের হিন্দি নাম হচ্ছে ধূলিকদম্ব, হলুদ (हल्दु), কর্মা (कर्मा) বা কিরম (किरम)।
এই বৃক্ষ বাংলাদেশ, ভারত, শ্রীলংকাসহ এশিয়ার বিভিন্ন দেশে জন্মে থাকে।
কড়চা

কড়চা ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল।
কড়চা গ্রামে যে তিনটি প্রাচীন জৈন মূর্তি পাওয়া গেছে, সেই মূর্তিগুলির সংক্ষিপ্ত বর্ণনা নিম্নে দেওয়া হল
ধাধকি

ধাধকি ভারতের পশ্চিমবঙ্গ রাজ্যের পুরুলিয়া জেলার পুঞ্চা থানার অন্তর্গত একটি প্রত্নস্থল।
১৮৭২-১৮৭৩ সালে জে. ডি. বেগলার ধাধকি গ্রামের কাছে ধাধকি টাঁড় নামক স্থানে ১২০ বর্গফুট ব্যাপী বেষ্টিত স্থানের মধ্যে একটি সুবিশাল পুবমুখী মন্দির দেখতে পান। এই মন্দিরে মহামন্ডপ সহ গর্ভগৃহ ছিল। মহামন্ডপে কিছু পাথরের জাফরি সংলগ্ন করা জানালা ছিল| এই মন্দিরের চারপাশে আরও ছোট মন্দির ছিল, যার মধ্যে দুটি ছিল দক্ষিণে, দুটি উত্তরে আর একটি মন্দিরের সম্মুখে। বেগলার অনুমান করেছিলেন এক সময় মূল মন্দিরের পিছনেও আরও দুটি মন্দির ছিল। বেগলার মনে করেছিলেন এই মন্দিরগুলি মান সিংহের রাজত্বকালের সময় তৈরী করা হয়েছিল বা সংস্কার করা হয়েছিল| বেগলারের এটিও মনে হয়েছিল যে এই মন্দিরে ব্যবহৃত উপকরণ অন্য কোনো প্রাচীন মন্দিরের অংশবিশেষ থেকে নেওয়া| এর কারণ উনি পুরানো আর নতুন উপকরণের মধ্যে ফারাকটা বুঝতে পেরেছিলেন।
বর্তমানে ধাধকি টাঁড় প্রত্নস্থলে কোনও দেউল চোখে পড়ে না। তবে ইঁটের ধবংসাবশেষ রয়েছে. যেখান থেকে সম্প্রতি দুটি জৈন মূর্তি পাওয়া গেছে।
ধাধকি গ্রামে যে দুইটি প্রাচীন জৈন মূর্তি পাওয়া গেছে, সেই মূর্তিগুলি নবম শতাব্দীতে নির্মিত। মূর্তিগুলির সংক্ষিপ্ত বর্ণনা নিম্নে দেওয়া হল
মহাবীর মূর্তিটির দুপাশে ২৪টি তীর্থঙ্করের মূর্তি খোদিত আছে | এই মূর্তির নিচে খোদিত রয়েছে দুটি সিংহ, উপরে মালা হাতে গন্ধর্ব ও গান্ধর্বী, এবং লাঞ্ছন চিহ্ন সিংহ সুষ্পষ্ট| শান্তিনাথ মূর্তিটির দুপাশে দুজন চামরধারী রয়েছে।
খেলাইচণ্ডী

খেলাইচণ্ডী ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল।
পুরুলিয়া পৌরসভার ১৬ নং ওয়ার্ডে খেলাইচণ্ডীর স্থানে একটি অনুচ্চ কালো পাথরের ওপর ত্রয়োদশ শতাব্দীতে নির্মিত প্রথম জৈন তীর্থঙ্কর আদিনাথের মূর্তি রয়েছে, যা স্থানীয়দের নিকট চণ্ডী রূপে পূজিত হন। ৫৬ সেন্টিমিটার x ৩৮ সেন্টিমিটার মাপের পঞ্চরথ ও দ্বিতীর্থিকা শৈলীর এই মূর্তির দুই পাশে দুইটি করে চার সারিতে তীর্থঙ্করদের মূর্তি খোদিত এবং দুইজন চামরধারীর মূর্তি দণ্ডায়মান। মূর্তিটির শিরোভাগে ত্রিছত্র ও জ্যোতির্বলয় বর্তমান। প্রতি বছর মাঘ মাসের প্রথম সপ্তাহে খেলাইচণ্ডীর স্থানে একটি বিশাল মেলা অনুষ্ঠিত হয়, যা খেলাইচণ্ডীর মেলা নামে পুরুলিয়া জেলায় বিখ্যাত।
A

A, বা a, লাতিন বর্ণমালার প্রথম বর্ণ ও স্বরবর্ণ, যা আধুনিক ইংরেজি ও বিশ্বজুড়ে অন্যান্য বর্ণমালায় ব্যবহার করা হয়। বাংলা ভাষায় এর নাম "এ" এবং ইংরেজি ভাষায় এর নাম "এই" ()।
এই বর্ণটি প্রাচীন গ্রিক বর্ণ আলফার অনুরূপ, যেখান থেকে এই বর্ণটি এসেছে। এর বড় হাতের অক্ষর একটি ত্রিভুজের দুইটি তির্যক পার্শ্ব দ্বারা গঠিত, যার মধ্যখানে একটি অনুভূমিক দণ্ড রয়েছে। ছোট হাতের অক্ষরটি দুইভাবে লেখা যায়: দুইতলা বিশিষ্ট a ও একতলা বিশিষ্ট ɑ। একতলা বিশিষ্ট অক্ষরটি হাতের লেখায় এবং তার ভিত্তিতে তৈরি করা ফন্টে পাওয়া যায়। এছাড়া ইটালিক টাইপেও এই অক্ষর পাওয়া যায়।
ইংরেজি ভাষায় A বর্ণের নাম "এই", উচ্চারিত । বাংলা ও অন্যান্য সম্পর্কিত ভাষায় এই বর্ণের নাম "এ"। অন্যান্য বেশিরভাগ ভাষায় এর নাম বর্ণটির উচ্চারণের সাথে সঙ্গত।
লাতিন বর্ণমালা ব্যবহারকারী বেশিরভাগ ভাষায় বর্ণটি এক বিবৃত অকুঞ্চিত স্বরধ্বনিকে বোঝায়, যেমন , , or । কিন্তু ইংরেজিসহ কিছু ভাষায় বর্ণের উচ্চারণ ভিন্ন।
সুহ্মভূমি

সুহ্মভূমি বা সুব্ভভূমি বা দক্ষিণ রাঢ় বা তক্কণলাঢ়ম প্রাচীন বাংলার একটি জনপদ। জৈনদের আচারাঙ্গ সূত্রে রাঢ় জনপদকে বজ্জভূমি বা বজ্রভূমি এবং সুব্ভভূমি বা সুহ্মভূমি এই দুই ভাগে বিভক্ত করা হয়েছে।
ধোয়ী রচিত পবনদূত গ্রন্থে গঙ্গার তীরবর্তী সুহ্মের উল্লেখ রয়েছে এবং এই দেশের অন্তর্গত বর্তমানে হুগলী জেলায় অবস্থিত ত্রিবেণী সঙ্গম অতিক্রম করে লক্ষ্মণসেনের রাজধানী বিজয়পুরের দিকে একটি পথের ইঙ্গিত রয়েছে। ৯৯১ খ্রিষ্টাব্দে রচিত শ্রীধরাচার্য রচিত ন্যায়কন্দলী গ্রন্থে দক্ষিণ রাঢ়ের প্রাচীনতম উল্লেখ পাওয়া যায়। একাদশ শতকে কৃষ্ণমিশ্র কর্তৃক রচিত প্রবোধচন্দ্রোদয় নাটকে, মধ্য প্রদেশের অমরেশ্বর মন্দিরের লিপিতে এবং ১৫৯৩ খ্রিষ্টাব্দে মুকুন্দরাম রচিত চন্ডীমঙ্গলকাব্যেও দক্ষিণ রাঢ়ের উল্লেখ পাওয়া যায়। ন্যায়কন্দলী গ্রন্থে দক্ষিণ রাঢ়ের অন্তর্গত ভূরিসৃষ্টি গ্রাম (বর্তমান হাওড়া জেলার ভুরসুট গ্রাম), প্রবোধচন্দ্রোদয় নাটকে নবগ্রাম (বর্তমান হুগলী জেলায়) এবং চন্ডীমঙ্গলকাব্যে দামিন্যা গ্রামের (বর্তমান বর্ধমান জেলার দামুন্যা গ্রাম) উল্লেখ রয়েছে। এর থেকে অনুমান করা হয়ে থাকে ভাগীরথী নদীর পশ্চিম তীরবর্তী দক্ষিণ ভূখণ্ড অর্থাৎ বর্তমান হাওড়া জেলা, হুগলী জেলার পশ্চিমাংশ এবং বর্ধমান জেলার দক্ষিণাংশে প্রাচীন সুহ্মভূমি বা দক্ষিণ রাঢ় অবস্থিত।
আনুমানিক পঞ্চম শতাব্দীতে কালিদাস কর্তৃক রচিত রঘুবংশ কাব্যে রঘুর দ্বিগ্বিজয় বর্ণনাকালে সুহ্মদেশের অধিবাসীদের বর্ণনা করে বলা হয়েছে, যে তারা বেতসলতার মত অবনত হয়ে রঘুর কোপ হতে রক্ষালাভ করেছিলেন। ভাগবত পুরাণে সুহ্মদের পাপ কোম বলে উল্লেখ করা হয়েছে। কৃষ্ণমিশ্র তার প্রবোধচন্দ্রোদয় নাটকের দ্বিতীয় অঙ্কে সুহ্মদেশের ব্রাহ্মণদের দাম্ভিকতার বর্ণনা করেছেন।
ব্সোদ-নাম্স-স্গোম-পো-গো-খার-বা

ব্সোদ-নাম্স-স্গোম-পো-গো-খার-বা () (১৮৯৮-১৯১৯) একজন তিব্বতী সমর আধিকারিক ছিলেন।
ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে ব্যাং-ঙ্গোস-পা-রিন-স্গাং (), দ্বাং-'দুস-নোর-বু (), ম্খ্যেন-রাব-কুন-ব্জাং () এবং ব্সোদ-নাম্স-স্গোম-পো-গো-খার-বা নামক চারজন তিব্বতীকে ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে শিক্ষালাভের উদ্দেশ্যে ভর্তি হন। পরবর্তীকালে তিনি দক্ষিণ লন্ডনের উলুইচ অঞ্চলের রয়্যাল মিলিটারি অ্যাকাডেমীতে সমরবিদ্যা নিয়ে শিক্ষালাভ করেন এবং ব্রিটিশ ভারতের সেনাবাহিনীর সাথে একজন সমর আধিকারিক হিসেবে শিক্ষালাভ করেন।
ব্রিটিশ সামরিক কৌশল সম্বন্ধে শিক্ষালাভ করে চারজন ছাত্রের মধ্যে ব্সোদ-নাম্স-স্গোম-পো-গো-খার-বা প্রথম তিব্বত ফিরে আসেন। লাসা শহরে তিনি তিব্বতী সেনাবাহিনীকে আধুনিক কলাকৌশল শেখাতে উদ্যোগী হন। এরপর তাকে শিগাৎসে অঞ্চলের দায়িত্ব দেওয়া হলে তিনি দ্রুত সেখানে একটি সেনাবাহিনী গড়ে তুলতে সক্ষম হন। এরপর তাকে রাজনৈতিক কারণে খাম্স অঞ্চলের সীমান্তে স্থানান্তরিত করা হয়। ১৯১৯ খ্রিষ্টাব্দের মার্চ মাসে লাসা শহরে ম্যালেরিয়া রোগে আক্রান্ত হয়ে তার মৃত্যু ঘটে বলে মনে করা হলেও, ১৯১৭ খ্রিষ্টাব্দে নিউমোনিয়ায় আক্রান্ত হয়ে তার মৃত্যু হয় বলেও অনেকে মনে করেন।
ম্খ্যেন-রাব-কুন-ব্জাং

ম্খ্যেন-রাব-কুন-ব্জাং () (জন্ম-১৮৯৭) একজন তিব্বতী প্রকৌশলী ও রাজনীতিবিদ ছিলেন।
ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে ব্যাং-ঙ্গোস-পা-রিন-স্গাং (), দ্বাং-'দুস-নোর-বু (), ম্খ্যেন-রাব-কুন-ব্জাং এবং ব্সোদ-নাম্স-স্গোম-পো-গো-খার-বা () নামক চারজন তিব্বতীকে ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে হেথেন্ডের মিলিটারি অ্যাকাডেমী এবং রাগবি স্কুলে শিক্ষালাভের উদ্দেশ্যে ভর্তি হন। এরপর তিনি গ্রিমেথর্প এবং ক্যাম্বোর্নের খনিতে খনি প্রকৌশলবিদ্যা সম্বন্ধে দশ মাস ধরে প্রশিক্ষণ নিয়ে ১৯১৬ খ্রিষ্টাব্দে তিব্বত ফিরে যান। তিব্বতের বিভিন্ন অঞ্চলে সোনা এবং অন্যান্য খনিজ দ্রব্য অনুসন্ধানের পর ১৯১৯ খ্রিষ্টাব্দের ডিসেম্বরে দক্ষিণ ভারতের মহীশূর অঞ্চলের কোলার স্বর্ণখনি অঞ্চলে শিক্ষালাভের উদ্দেশ্যে যাত্রা করেন। ১৯২২ খ্রিষ্টাব্দে তিনি স্যার হেনরী হুবার্ট হেডেন নামক এক ব্রিটিশের সাথে তিব্বতে সোনার অনুসন্ধান শুরু করেন।. এরপর তিনি ত্রয়োদশ দলাই লামার ব্যক্তিগত সহায়ক হিসেবে দায়িত্ব লাভ করেন এবং ১৯২৩ খ্রিষ্টাব্দে তিনি লাসা শহরের প্রধান পুলিস আধিকারিকের দায়িত্ব লাভ করেন, যদিও পরবর্তীকালে তাকে কার্যক্ষেত্রে অবনতি ঘটিয়ে রুদোক অঞ্চলে পাঠিয়ে দেওয়া হয়। ১৯৩০ খ্রিষ্টাব্দে রুদোক অঞ্চলের প্রতিনিধিত্ব করতে তাকে লাসা শহরে ডেকে পাঠানো হয় এবং পোতালা প্রাসাদ ও নোরবুলিংকা প্রাসাদের সংরক্ষণের দায়িত্ব দেওয়া হয়।